Τα μουσικά μονοπάτια της Αιόλου | ΑΘΗΝΑ984 Τα μουσικά μονοπάτια της Αιόλου | ΑΘΗΝΑ984\nHome ΤΑ ΝΕΑ ΤΗΣ ΠΟΛΗΣ Τα μουσικά μονοπάτια της Αιόλου\nΤα μουσικά μονοπάτια της Αιόλου\nΑπρ 30, 2018, 11:24 πμ0\nΜια ιδανική επιλογή για να πάρει ανάσες η ψυχή τώρα που η άνοιξη έχει μπει για τα καλά στη ζωή μας είναι η βόλτα στο κέντρο της Αθήνας. Εκεί συναντάς ανθρώπους που τραβάνε την προσοχή σου χωρίς να σου κάνουν ούτε ένα νεύμα. Απλά παίζουν μουσική. Όλα τα είδη της μουσικής.\nΟι καλλιτέχνες του δρόμου είναι πάντα γενναιόδωροι με τον κόσμο και αυτό που κάνουν βγαίνει καταρχάς από την ψυχή τους, όπως τονίζουν κάθε φορά που κάποιος αδιάκριτος δημοσιογράφος προσπαθήσει να τους αποσυντονίσει για να τους γνωρίσει.\nΚάτι τέτοιο συνέβη και στη δική μας περίπτωση όταν την Παρασκευή πήραμε τη μεγάλη απόφαση να πάμε να τους συναντήσουμε στην Αιόλου.\nΟ ήχος από το ρεμπέτικο μας οδήγησε προς τη μεριά του εμπορικού τριγώνου. Εκεί βρήκαμε το Θωμά, το Νίκο και τον Φίλιππα. Οι δύο έπαιζαν μπουζούκι και ο τρίτος γραντζούναγε την κιθάρα του, όπως μας είπε χαριτολογώντας λίγο αργότερα στη διάρκεια του διαλείμματος… Και οι τρεις υποστηρίζουν αυτό που κάνουν με τον καλύτερο τρόπο.\nΗ κρίση «τρώει» τους καλλιτέχνες…\nΑυτό φαίνεται κι από τα επιφωνήματα του κόσμου. Οση ώρα τραγουδούσαν, τουρίστες τους φώναζαν «ώπα!» και μαζί με εμάς χειροκροτούσαν ασταμάτητα. Η Αιόλου τονίζουν είναι ένα καλό στέκι. Έχει κόσμο που αφήνει αρκετά χρήματα. Έρχονται στο κέφι Έλληνες και ξένοι και γίνεται ένα πάρτυ χωρίς προηγούμενο. Και οι τρεις δούλευαν τριάντα χρόνια σε νυχτερινά Κέντρα διασκέδασης, όμως τα πράγματα έσφιξαν λόγω κρίσης και αποφάσισαν να τραβήξουν αυτό το δρόμο για να επιβιώσουν.\nΤο κάνουν από ανάγκη. Θα προτιμούσαν λένε με μια φωνή να παίζουν μέσα, σε ένα χώρο που θα είναι προστατευμένοι από τη βροχή, το κρύο αλλά και τη ζέστη.\n«Ο δρόμος δεν είναι επιλογή. Αλλά τί να κάνουμε; Πρέπει να βγει το μεροκάματο. Κι επειδή δεν μπορεί να γίνει αλλιώς προσπαθούμε να το ωραιοποιήσουμε μέσα μας μέχρι να βρεθεί το καλύτερο», δηλώνουν. Το μόνο πρόβλημα που αντιμετωπίζουν είναι ο τσακωμός με άλλα γκρουπ για το ποιος θα πιάσει στρασίδι σε συγκεκριμένα σημεία της Αιόλου που θεωρούνται πέρασμα.\nΤους ζητήσαμε να μας αφηγηθούν κάποιο περιστατικό που θα πάρουν μαζί τους φεύγοντας από αυτό το στέκι… Ο Θωμάς θυμήθηκε ένα βράδυ όταν τους πλησίασε ένας μεθυσμένος που τον πέρασαν για άστεγο και τους ζήτησε να παίξουν ένα συγκεκριμένο μουσικό κομμάτι.\nΕκείνοι δεν ήθελαν να του χαλάσουν χατίρι κι όταν τελείωσε το τραγούδι τους έριξε μέσα στη θήκη της κιθάρας πενήντα ευρώ. «Μείναμε άφωνοι», σημειώνουν γελώντας και οι τρεις. Το παράδοξο είναι ότι κάποια στιγμή τον ξαναείδαν και πάλι έγινε το ίδιο σκηνικό. Ακόμα ψάχνουν τα στοιχεία του για να ικανοποιήσουν την περιέργειά τους. «Αυτά δεν συμβαίνουν κάθε μέρα ειδικά τέτοιες εποχές», παρατήρησε ο Φίλιππας.\nΗ πολιτεία σηκώνει τείχος\n«Πολλοί από τους τουρίστες ζητάνε να ακούσουν τέτοια μουσική και ψάχνουν μαγαζιά κι εμείς διωκόμαστε αντί η πολιτεία να μας βοηθήσει να ανέβουμε σκαλοπάτι για να συνεχίσουμε το μουσικό μας ταξίδι», επισήμανε με παράπονο ο Νίκος.\nΛίγο πιο κάτω συναντήσαμε τον Ιάσωνα με τον κολλητό του, δυο νέα παιδιά από την Πάτρα που έφυγαν πριν από τρία χρόνια από την πολη τους για να κυνηγήσουν το όνειρο στην Αθήνα παίζοντας σε διάφορα σημεία της πόλης ηλεκτρική κιθάρα και μπάσο. Αν και όπως λένε έχουν δεχθεί προτάσεις καμία δεν έφτασε στο επιθυμητό αποτέλεσμα. «Τα ψευτικά τα λόγια τα μεγάλα», ψιθύρισε ο Ιάσωνας. Αυτό όμως δεν τους πτοεί. Απολαμβάνουν, όπως υποστηρίζουν, την ελευθερία στο δρόμο χωρίς ωράριο και αφεντικά πάνω από το κεφάλι τους, αν και τους φοβίζει η οικονομική ανασφάλεια, γιατί όπως ομολογούν δεν ξέρουν εάν επιστρέφοντας στο σπίτι θα έχουν χρήματα για να ψωνίσουν τα απαραίτητα.\n«Θέλουμε να ζήσουμε σαν μουσικοί. Τα δικά μας μουσικά μονοπάτια είναι δύσκολα. Παίζουμε τζαζ, μπλουζ και κάποια ορχηστρικά κομμάτια. Κάθε μέρα γινόμαστε καλύτεροι. Προσπαθούμε να εκμεταλλευτούμε τη συγκυρία και στο περιθώριο του αγώνα για επιβίωση κάνουμε εξάσκηση. Οπότε «ουδέν κακό αμιγές καλού»», αναφερει με σθένος ο Ιάσωνας, κάνοντας το φίλο του να γείρει το κεφάλι του συγκαταβατικά.\nΑιόλου και Βύσσης συναντήσαμε ένα μοναχικό καβαλάρη, τον Δημήτρη. Ο Δημήτρης παίζει ηλεκτρική κιθάρα, είναι 27 ετών και ασχολείται με το έντεχνο ροκ, το ελληνικό έντεχνο αλλά και με τα περισσότερα είδη της ξένης μουσικής. Στο δρόμο παίζει τα δύο τελευταία χρόνια, ενώ παράλληλα τραγουδάει και σε μαγαζιά. Ο λόγος που συνεχίζει να το κάνει είναι γιατί έρχεται σε επαφή με κόσμο και κάνει γνωριμίες. «Αυτά τα δύο χρόνια μου έχουν συμβεί πολλά καλά όπως προτάσεις για δουλειά αλλά και πολλή αγάπη από τον κόσμο. Δε βγαίνω καθημερινά κι όταν το κάνω κάθομαι γύρω στο δίωρο», λέει ο Δημήτρης.\nΜια αξέχαστη στιγμή για εκείνον ήταν όταν πέρσι το καλοκαίρι τον πλησίασε μία ομάδα από παιδιά έξω από τον σταθμό του ΜΕΤΡΟ στο Μοναστηράκι την ώρα που έπαιζε και του ζήτησαν να πάρει μέρος σε ένα βίντεο που ετοίμαζαν. Τα παιδιά είχαν έρθει με πούλμαν από την επαρχία και είχαν μαζί τους κάμερες και μικρόφωνα γιατί η εκδρομή ήταν κυρίως εκπαιδευτική και ετοίμαζαν κάποια εργασία.\nΜε το «πάμε» ξεκίνησε η περιπέτεια. Ο Δημήτρης άρχισε να παίζει μουσική και όλα έμοιαζαν διαφορετικά. Εκτός από τα παιδιά που ήταν γύρω στα εξήντα μαζεύτηκε πολύς κόσμος και από την πλατεία. Όλοι μαζί σχημάτισαν έναν κύκλο και στη μέση βρέθηκε ο Δημήτρης να τραγουδάει παρέα με την κιθάρα του. «Ακόμα αντηχεί ο ήχος από το πολύ δυνατό χειροκρότημά τους», σημειώνει και χάνεται στη θύμηση της συγκλονιστικής στιγμής.\nΠριν τον αποχαιρετήσουμε του ζητήσαμε να μας πει το λόγο που αποφάσισε να βγει στο δρόμο… Μας απάντησε ότι το έκανε από αντίδραση για το θάνατο του πατέρα του. «Πήρα τόση αγάπη από τον κόσμο εκείνη την πολύ δύσκολη στιγμή της ζωής μου. Δεν το περίμενα σε τέτοιο βαθμο. Αν και το είχα τόσο ανάγκη. Και ακόμα την έχω, αν και πια έχω αρχίσει να αισθάνομαι και πάλι δυνατός χάρη στη βοήθειά των άγνωστων φίλων μου», κατέληξε.\nTAGΑιόλου μουσικά μονοπάτια\nPrevious PostΜε λουκέτο απειλείται ο ιστορικός κινηματογράφος «Θησείον» Next PostΟ φαύλος κύκλος με τις πιάτσες ταξί «χτύπησε» και την Ομόνοια\nΑθήνα – Real Estate: Μετατροπή ακινήτου σε ενοικιαζόμενα διαμερίσματα – ξενοδοχείο επί της οδού Αιόλου


ΑΙΣΩΠΟΣ - Μῦθοι (330.1-335.1)\nΑπό τη συλλογή μύθων του Συντίπα (Συντίπα τοῦ φιλοσόφου ἐκ τῶν παραδειγματικῶν αὐτοῦ λὀγων)\n330. ΠΟΤΑΜΟΙ ΚΑΙ ΘΑΛΑΣΣΑ\n[330.1] ποταμοὶ συνῆλθον ἐπὶ τὸ αὐτὸ καὶ τὴν θάλασσαν κατῃτιῶντο λέγοντες αὐτῇ· «διὰ τί ἡμᾶς εἰσερχομένους ἐν τοῖς ‹σοῖς› ὕδασι καὶ ὑπάρχοντας ποτίμους καὶ γλυκεῖς ἁλμυροὺς ἀπεργάζῃ καὶ ἀπότους;» ἡ δὲ θάλασσα ἰδοῦσα, ὅτι αὐτῆς καταμέμφονται, λέγει πρὸς αὐτούς· «μὴ ἔρχεσθε καὶ μὴ γίνεσθε ἁλμυροί».\nοὗτος ὁ μῦθος παριστᾷ τοὺς ἀκαίρως αἰτιωμένους τινὰς καὶ παρ᾽ αὐτῶν μᾶλλον ὠφελουμένους.\n331. ΘΗΡΕΥΤΗΣ ΚΑΙ ΛΥΚΟΣ\n[331.1] ἀνήρ τις θηρευτὴς λύκον θεασάμενος προσβάλλοντα τῇ ποίμνῃ καὶ πλεῖστα τῶν προβάτων, ὡς δυνατόν, διασπαράττοντα τοῦτον εὐμηχάνως θηρεύει καὶ τοὺς κύνας αὐτῷ ἐπαφίησι φθεγξάμενος [δὲ] πρὸς αὐτόν· «ὦ δειλότατον θηρίον, ποῦ σου ἡ προλαβοῦσα ἰσχύς, ὅτι τοῖς κυσὶν ὅλως ἀντιστῆναι οὐκ ἠδυνήθης;»\nὁ μῦθος δηλοῖ, ὡς τῶν ἀνθρώπων ἕκαστος ἐν τῇ ἰδίᾳ τέχνῃ καθέστηκε δόκιμος.\n332. ΤΑΥΡΟΣ, ΛΕΑΙΝΑ ΚΑΙ ΣΥΑΓΡΟΣ\n[332.1] ταῦρος εὑρηκὼς κοιμώμενον λέοντα τοῦτον κερατίσας ἀπέκτεινεν. ἐπιστᾶσα δὲ ἡ ἐκείνου μήτηρ πικρῶς αὐτὸν ἀπεκλαίετο. ἰδὼν δὲ αὐτὴν σύαγρος ὀλοφυρομένην μακρόθεν ἑστὼς ἔφη πρὸς αὐτήν· «ὦ πόσοι ἄρα τυγχάνουσιν ἄνθρωποι θρηνοῦντες, ὧν τὰ τέκνα ὑμεῖς ἀπεκτείνατε».\nὁ μῦθος δηλοῖ, ὅτι ἐν ᾧ μέτρῳ μετρεῖ τις, μετρηθήσεται αὐτῷ.\n333. ΚΥΩΝ ΚΑΙ ΧΑΛΚΕΙΣ\n[333.1] ἦν τις κύων χαλκέων τινῶν ἐν οἰκίᾳ διάγων. κἀκείνων μὲν ἐργαζομένων οὗτος εἰς ὕπνον ἐτρέπετο, εἰς ἑστίασιν δὲ καθεζομένων ἐγίνετο ἔξυπνος καὶ τοῖς ἑαυτοῦ κυρίοις χαριέντως προσεπέλαζεν. οἱ δὲ πρὸς αὐτὸν ἔλεγον· «πῶς τῷ μὲν ψόφῳ τῶν βαρυτάτων σφυρῶν οὐδ᾽ ὅλως ἐξυπνίζῃ, τῷ δὲ βραχυτάτῳ κρότῳ τῶν μυλοδόντων ταχέως διεγείρῃ;»\nὁ μῦθος δηλοῖ, ὡς καὶ ἄνθρωποι ἀνήκοοι, ἐφ᾽ οἷς δῆθεν ὠφελεῖσθαι καραδοκοῦσι, ταχέως τούτοις καὶ ὑπακούουσιν· ἐν οἷς δ᾽ ἀπαρέσκονται, ἀπειθεῖς πάντες καθίστανται [καὶ ὀκνηροί τε καὶ ῥᾴθυμοι].\n334. ΑΛΩΠΗΞ ΚΑΙ ΛΕΩΝ\n[334.1] ἀλώπηξ θεασαμένη ἐγκάθειρκτον λέοντα καὶ τούτου στᾶσα ἐγγὺς δεινῶς αὐτὸν ὕβριζεν. ὁ δὲ λέων ἔφη πρὸς αὐτήν· «οὐ σύ με καθυβρίζεις, ἀλλ᾽ ἡ προσπεσοῦσά μοι ἀτυχία».\nὁ μῦθος δηλοῖ, ὡς πολλοὶ τῶν ἐνδόξων δυσπραγίαις περιπίπτοντες ὑπ᾽ εὐτελῶν ἐξουθενοῦνται.\n335. ΚΥΝΕΣ ΚΑΙ ΑΛΩΠΗΞ\n[335.1] λέοντος δορὰν κύνες εὑρόντες διεσπάραττον ταύτην. τούτοις δὲ ἀλώπηξ ἰδοῦσα ἔφη· «εἰ οὗτος ὁ λέων τοῖς ζῶσι συνῆν, εἴδετε ἂν τοὺς αὐτοῦ ὄνυχας ἰσχυροτέρους τῶν ὑμετέρων ὀδόντων».\nὁ μῦθος δηλοῖ τοὺς τῶν ἐνδόξων καταφρονοῦντας, ὅταν τῆς δόξης ἐκπίπτωσιν.\n330. Τα ποτάμια και η θάλασσα.\n[330.1] Μια φορά και έναν καιρό συναθροίστηκαν όλα μαζί τα ποτάμια στο ίδιο μέρος και απήγγειλαν κατηγορίες εναντίον της θάλασσας. Ιδού τί της έλεγαν: «Βρε συ, κοίταξε εδώ τα νερά τα δικά μας, τί γλυκά και πόσιμα που είναι. Γιατί μας τα αλλάζεις όλα με το που μπαίνουμε στην περιοχή σου και μας τα κάνεις έτσι λύσσα στο αλάτι, να μην πίνονται με τίποτε;». Η θάλασσα κατάλαβε βέβαια ότι της έκαναν κριτική και τους συγύρισε κατάλληλα: «Και ποιος σας είπε να τρυπώνετε στα δικά μου μέρη; Μείνετε μακριά μου, και δεν θα πάθετε ούτε αρμύρα ούτε ζημιά».\nΟ μύθος αυτός μας δείχνει ορισμένη κατηγορία ανθρώπων: Είναι εκείνοι που κατακρίνουν τους άλλους τελείως αδικαιολόγητα, παρόλο που βγάζουν όφελος από αυτούς στην πραγματικότητα.\n331. Ο κυνηγός και ο λύκος.\n[331.1] Μια φορά ο λύκος όρμησε πάνω σε ένα κοπάδι και κατασπάραξε ένα σωρό πρόβατα, βάζοντας τα δυνατά του. Έλα όμως που πάνω στην ώρα τον πρόσεξε κάποιος κυνηγός. Τούτος, που λέτε, πήρε το θηρίο στο κυνήγι, και μόλις το στρίμωξε επιτήδεια σε ένα μέρος, αμόλησε καταπάνω του τα σκυλιά του. Τότε λοιπόν ο άνθρωπος βάλθηκε να χλευάζει τον λύκο: «Βρε παλιολαπά, εσύ είσαι βρε το θεριό εκείνο το τρομερό; Περίπατο πήγε τώρα η δύναμη που μας έδειχνες τότε. Ούτε με ένα μάτσο σκυλιά δεν ήσουν άξιος να αντιπαλέψεις».\nΤο δίδαγμα του μύθου: Κάθε άνθρωπος είναι ειδικός στο δικό του επάγγελμα και μόνο.\n332. Ο ταύρος, η λιονταρίνα και το αγριογούρουνο.\n[332.1] Μια φορά ο ταύρος βρήκε το λιοντάρι κοιμισμένο. Μια και δυο, λοιπόν, το εμβόλισε με τα κέρατά του και το φόνευσε. Ύστερα από λίγο, που λέτε, κατέφτασε και η μάνα του λιονταριού, και αμέσως έσκυψε πάνω από το κουφάρι και ξέσπασε σε γοερά κλάματα για τον γιο της. Πάνω στην ώρα, καθώς μοιρολογούσε εκείνη, την πήρε είδηση το αγριογούρουνο. Τούτο πήγε τότε και στάθηκε σε απόσταση ασφαλείας, και από εκεί μακριά της φώναξε: «Πού να ᾽ξερες, μωρή, πόσος κόσμος έχει ρίξει κλάμα εξαιτίας σας, όταν τους ξεπαστρεύατε τα παιδιά τους».\nΤο δίδαγμα του μύθου: Όποια μέτρα και σταθμά μεταχειρίζεται κανείς για τους άλλους, με τα ίδια θα τον μετρήσουν και αυτόν.\n333. Ο σκύλος και οι σιδεράδες.\n[333.1] Ήταν ένας σκύλος που έμενε σε κάποιο σιδεράδικο. Λοιπόν, που λέτε, όσο οι τεχνίτες εκεί δούλευαν, αυτός το έριχνε στον ύπνο. Μόλις όμως κάθονταν να κολατσίσουν, ξυπνούσε αμέσως και έτρεχε κοντά στα αφεντικά του, κάνοντάς τους χαρές. Τότε οι σιδεράδες τον πείραζαν: «Μπα σε καλό σου! Πώς γίνεται αυτό; Οι βαριές οι σφυριές μας, με όλον τον πάταγο που κάνουν, δεν σε ξυπνούν καθόλου από τους ύπνους σου. Μα ας ακουστεί ο παραμικρός θόρυβος από δόντια που μασουλάνε, και νά σου ο κύριος πετάγεται πάνω στο λεπτό!».\nΤο δίδαγμα του μύθου: Ακόμη και οι άνθρωποι που δεν πολυδίνουν προσοχή στον περίγυρό τους, στήνουν αμέσως αυτί και παραφυλάνε όταν προσδοκούν πως θα βγάλουν κέρδος από κάτι. Αντίθετα, όσα δεν σχετίζονται με την καλοπέρασή τους, τους αφήνουν τελείως αδιάφορους.\n334. Η αλεπού και το λιοντάρι.\n[334.1] Μια φορά η αλεπού αντίκρισε ένα λιοντάρι που το είχαν φυλακίσει μέσα στο κλουβί. Πήγε λοιπόν και στάθηκε κοντά του, εκεί απ᾽ έξω, και βάλθηκε να το περιλούζει με βρισιές. Το λιοντάρι όμως ήξερε τί να της απαντήσει: «Θαρρείς πως είσαι άξια εσύ να βλαστημήσεις εμένα; Πες καλύτερα πως μου το κάνει η κακοτυχία που έπεσε πάνω μου».\nΤο δίδαγμα του μύθου: Πολλές φορές ανθρώπους με υπόληψη, άμα τυχόν ξεπέσουν λόγω αντίξοων περιστάσεων, τους εξευτελίζουν ακόμη και οι τιποτένιοι.\n335. Τα σκυλιά και η αλεπού.\n[335.1] Ήταν μια φορά κάτι σκυλιά που ξετρύπωσαν ένα τομάρι λιονταρίσιο. Έπεσαν πάνω του, που λέτε, και το ξέσκιζαν σε κομμάτια. Σε κάποια στιγμή, βέβαια, τους αντιλήφθηκε η αλεπού και τους αποπήρε: «Καλά, ας ήταν ακόμη από τη μεριά των ζωντανών τούτο το λιοντάρι, και θα βλέπατε τότε τί είναι πιο δυνατό — τα νύχια του ή τα δικά σας τα δόντια».\nΤο δίδαγμα του μύθου: Άμα χάσει την υπόληψή του κανένας σπουδαίος, θα βρεθεί κόσμος να του δείξει την καταφρόνια του.\nΖωή, είναι ο χρόνος που δεν χαράμισες\nΠόσο χαζή αυτή η ατάκα με το χρόνο που όλα τα επουλώνει, που όλα τα κάνει να περνάνε, που όλα τα γιατρεύει..\nΠόσο κενή, πόσο ανούσια ρε φίλε όταν κάθεσαι και κοιτάς τις πληγές σου μια, μια.\nΚαι ξέρεις ποιες είναι οι πληγές σου;\nΟι άνθρωποι που σου λείπουν, οι λέξεις που δεν λες, οι στιγμές που δεν ζεις για ένα “όταν θα..”\nΚι αφήνεις τον χρόνο να κυλάει.\nΝαι, έχει δύναμη ο χρόνος. Έχει την δύναμη τα “τακτοποιεί” την εικόνα.\nΈχει την δύναμη να εκθέτει, να αποκαλύπτει, να ξεγυμνώνει.\nΌμως δεν γιατρεύει τίποτα.\nΣου δίνει απλά την ευκαιρία να φτιάξεις μια μάσκα και να την προβάρεις.\nΝα την φέρεις στα μέτρα σου και να την ταιριάξεις απόλυτα με το πρόσωπό σου.\nΝα την δοκιμάσεις ξανά και ξανά μέχρι να σε πείσεις ακόμα κι εσένα, πως δεν πονάς.\nΝα σε κοιτάς, και να λες, “δεν πονάω, κοίτα, χαμογελάω” κι ας μην αναγνωρίζεις ποιο είναι το είδωλο στον καθρέφτη που κοιτάς.\nΜια ευκαιρία κι ένα ρίσκο είναι ο χρόνος, τίποτα παραπάνω.\nΜια ευκαιρία να βρεις την κατάλληλη στιγμή να φύγεις απ’ ότι σε πνίγει.\nΜια ευκαιρία να γυρίσεις εκεί που είναι η σκέψη σου.\nΜια ευκαιρία να δεις τους ανθρώπους που θα μείνουν κι εκείνους που θα περάσουν και θα χαθούν!\nΜια ευκαιρία να γυρίσεις και να πεις “σ’ αγαπώ”, “μου έλειψες”, “πάμε..”\nΜια ευκαιρία να ξεβολέψεις τον εαυτό σου από την μάσκα του και να νιώσεις, να ζήσεις, να διεκδικήσεις..\nΜόνο που για να τα κάνεις αυτά, δεν αρκεί ο χρόνος, χρειάζεται το πείσμα σου και η ψυχή σου.\nΚι εκεί είναι και το ρίσκο του.\nΡίσκαρε να τα πεις, ρίσκαρε να τα ζήσεις, ρίσκαρε να τα διεκδικήσεις, κι ας σπάσεις τα μούτρα σου!\nΈχει δύναμη ο χρόνος, αλλά χωρίς εσένα τον ίδιο.. είναι απλά χρόνος που κυλά..\nΜην τον σπαταλάς, μην τον χαραμίζεις, δεν θα γυρίσει.\nΜην τον μετράς, κάνε τον όμως να μετράει!\nΖωή, είναι ο χρόνος που δεν χαράμισες…\nΗ αγάπη που πονάει, δεν μπορεί να είναι αγάπη\nΌχι, η αγάπη δεν πονά. Αυτό είναι ένα άλλοθι που χρησιμοποιούν όσοι δεν ξέρουν αγάπη τι πάει να πει. Παιδεύει, αλλά δεν πονά. Και αυτό το παιδεύει, σημαίνει ότι μεγαλώνεις μαζί της, αλλάζεις, μεταβάλλεσαι, μεταμορφώνεσαι. Μόλις την αναβλύσεις, ίδιος με πριν δεν θα ξαναγίνεις ποτέ. Τόση είναι η δύναμή της!\nΗ αγάπη που πονά, αγάπη δεν είναι. Άμυνα, θυμός, φόβος, εγωισμός, ή εγωκεντρισμός μπορεί πίσω από τον πόνο να κρύβονται. Αλλά αγάπη αυτό δεν είναι.\nΔεν σημαίνει ότι δεν θα διαφωνήσεις! Το πώς θα διαχειριστείς τη διαφωνία σου είναι που θα δείξει αν αγαπάς ή αν θέλεις απλά να έχεις δίκιο. Λίγη σιωπή και ένα χαμόγελο είναι ικανά να διαλύσουν πολλές φορές και τις ισχυρότερες διαφωνίες.\nΣτην αγάπη, θέση ισχυρού δεν υπάρχει. Βεβαίως ο ένας από τους δύο μέσα σε μία σχέση μπορεί να είναι πολύ πιο ισχυρός, αλλά ταυτόχρονα είναι και αυτός που γνωρίζει ότι δεν χρειάζεται ποτέ να επιδείξει και να προσδιορίσει τη θέση του. Και αν κάποιος είναι λιγότερο ισχυρός, ποτέ δεν θα φτάσει σε τέτοιο σημείο που να το αισθανθεί.\nΌχι, η αγάπη δεν πονά. Ο πόνος πληγώνει, ενώ η αγάπη αυξάνει και θεραπεύει. Μέσα από μία σχέση μπορείς να βγεις πιο δυνατός αλλά πληγωμένος. Επειδή γίνεσαι πιο δυνατός, μην μπερδεύεσαι, γιατί ο πληγωμένος πονάει στο τραύμα και πληγώνει άλλους. Ο θεραπευμένος είναι που θα βοηθήσει και τον εαυτό του και την ανθρωπότητα γύρω του.\nΣτη ζωή, υπάρχουν καταστάσεις και στιγμές που μας οδηγούν στο συμπέρασμα ότι είμαστε λιγότεροι από τους άλλους. Και ενώ αυτή η δύσκολη συναισθηματική κατάσταση περιπλέκει το αδιέξοδο στο οποίο βρισκόμαστε ήδη, αναστέλλει παράλληλα κάθε προσωπική ευδοκίμηση και βελτίωση.\nΠώς μπορείς να απαλλαγείς από αυτά τα οδυνηρά και δύσκολα αισθήματα αναξιότητας;\nΑποδέξου τη μοναδικότητά σου. Δε μοιάζεις με κανέναν άλλο άνθρωπο και δε χρειάζεται. Έχεις τη δική σου αξία και το δικό σου μοναδικό προορισμό σε αυτή τη ζωή. Είσαι τυχερός γιατί κέρδισες τη λοταρία της γέννησης, εκατομμύρια άνθρωποι δεν πρόκειται να γεννηθούν ποτέ.\nΜη συγκρίνεις τον εαυτό σου με κανέναν άλλο άνθρωπο. Δε γνωρίζεις πόσες άγνωστες μάχες δίνει ο καθένας από εμάς καθημερινά και τι δυσκολίες αντιμετωπίζει μέσα στο στίβο της ζωής. Μη νομίζεις πως επειδή κάποιος είναι πλουσιότερος ή ασκεί ένα καλύτερο επάγγελμα, ταυτόχρονα είναι και ευτυχισμένος στην προσωπική ζωή του ή δε βιώνει τεράστια άγχη. Ένας γιατρός ή ένας δικηγόρος δε βιώνουν λιγότερα προσωπικά τέλματα από εσένα ούτε αντιμετωπίζουν λιγότερες επαγγελματικές δυσκολίες. Ένα άτομο που γελάει ή περνάει καλά σε σελίδες κοινωνικής δικτύωσης, δε σημαίνει πως είναι τόσο ευτυχισμένο και στην πραγματικότητα. Μη συγκρίνεις ούτε τις επιτυχίες των άλλων με τις δικές σου. Αν κάποιος για παράδειγμα είναι καλός χορευτής και εσύ όχι, αυτό δε σημαίνει πως δεν έχεις κάποιο άλλο ταλέντο ή πως είσαι άχρηστος επειδή δε χορεύεις.\nΠαραδέξου πως σου έχουν συμβεί και όμορφα πράγματα. Πολλές φορές μέσα στη δίνη της καθημερινότητας, παραπονιόμαστε διαρκώς για όλα αυτά που δεν έχουμε ενώ δεν αισθανόμαστε σχεδόν ποτέ ευγνωμοσύνη για όλα τα καλά που μας έχει δώσει η ζωή. Αν κάποιος έχει υγεία, κρεβάτι για να κοιμάται και να ξυπνάει, οικογένεια και δύο φίλους να τον αγαπούν είναι περισσότερο τυχερός και ευλογημένος από όσο πιστεύει!\nΜην ασχολείσαι με το τι πιστεύουν οι άλλοι για εσένα. Δεν αφορά εσένα η γνώμη των άλλων για το άτομό σου, ούτε πρέπει να απολογείσαι σε κανέναν για τις επιλογές σου. Οι άνθρωποι που σε αγαπούν πραγματικά σε δέχονται για αυτό που είσαι και σέβονται τις επιλογές σου. Το να θέλουμε να ικανοποιούμε τους πάντες και να είμαστε διαρκώς αυτό που θέλουν οι άλλοι για να έχουμε την εκτίμηση και την αποδοχή τους, είναι ανέφικτο, ενοχικό και εντέλει μας απομακρύνει από τον πυρήνα και την αλήθεια μας.\nΌχι, δεν είσαι υποχρεωμένος να υιοθετείς για δικά σου όνειρα τις προσδοκίες των άλλων. Έχεις χρέος απέναντι στον εαυτό σου να είσαι αυτό που θέλεις εσύ.\nΌταν ένας άνθρωπος σε υποτιμά, σε γράφει ή δεν αναγνωρίζει τις επιτυχίες σου, αυτό είναι δικό του πρόβλημα και σε καμία περίπτωση δικό σου. Δεν είναι όλοι οι άνθρωποι καλοί, δεν ενδιαφέρονται όλοι για εμάς ούτε θέλουν όλοι το καλό μας. Για αυτό και είναι σημαντικό να εξετάζουμε πάντα το λόγο που κάποιος μας λέει κάτι, ειδικά τις προθέσεις του.\nΓράψε σε ένα χαρτί πράγματα που έχεις καταφέρει, ακόμα και αυτά που θεωρείς μικρά και εντελώς ασήμαντα. Θα διαπιστώσεις πως έχεις πετύχει πολλά, περισσότερα από όσα νομίζεις.\nΜίλησε ανοιχτά ή αναζήτησε βοήθεια: Έχω αναφερθεί και άλλες φορές σε κείμενά μου για τα οφέλη της ψυχολογικής υποστήριξης σε ένα άτομο που βιώνει έναν κυκεώνα από αρνητικά συναισθήματα αλλά και ποιες είναι οι προϋποθέσεις που θα έπρεπε κάποιος να λάβει υπόψη του πριν κάνει αυτό το βήμα. Οι φίλοι και οι συγγενείς –αν το επιθυμούμε- μπορούν να μας ακούσουν και να μας στηρίξουν στο συναισθηματικό αδιέξοδο που βρισκόμαστε. Επέλεξε τους κατάλληλους ανθρώπους και μοιράσου μαζί τους αυτά που σε βαραίνουν.\nΝα μην ξεχνάς ποτέ, πως καμία αρνητική κατάσταση δε μένει παντοτινά, όπως έλεγε και ο σπουδαίος Ηράκλειτος "τα πάντα ρει". Δεν αισθανόσουν πάντοτε έτσι, δε θα αισθάνεσαι πάντα έτσι. Υπόσχομαι πως οι ημέρες που θα έρθουν θα είναι καλύτερες και θα σου φέρουν σίγουρα πιο όμορφα πράγματα και περισσότερες ευτυχισμένες στιγμές!\nΑναρτήθηκε από geo pi στις 12:05 μ.μ. Δεν υπάρχουν σχόλια :\nΧορός και αρχαίο δράμα\nΈνα βασικό στοιχείο σχετικό με το αθηναϊκό δράμα της κλασικής αρχαιότητας που αδυνατούμε να συλλάβουμε και σταθερά μας διαφεύγει είναι ο ρόλος του Χορού. Ο ρόλος δηλαδή μιας 15μελούς ή 12μελούς ομάδας στις τραγωδίες ή και μεγαλύτερης στις κωμωδίες, που καταλάμβανε τον κυκλικό χώρο της ορχήστρας. Σε αυτή τη θέση, η οποία ήταν χώρος πρωτογενής για το αρχαίο θέατρο, ο Χορός τραγουδούσε και, παράλληλα, εκτελούσε χορευτικές κινήσεις (ὄρχησιν), διαμοιρασμένος σε ημιχόρια και υπό τους ήχους της μουσικής αυλού.\nΟι χορικές παραστάσεις –και η χορική ποίηση ως απαραίτητο συστατικό τους– δεν αποτελούν αποκλειστικό χαρακτηριστικό του αθηναϊκού δράματος. Είναι φαινόμενο που παρατηρείται σε παγκόσμια κλίμακα στις προ-βιομηχανικές κοινωνίες, καθώς μέσα από τέτοιες πρακτικές οι άνθρωποι αναπαριστούν τελετουργικά τους αρχετυπικούς τους μύθους και τις αφηγήσεις τους πάνω στις κάθε λογής κοινές αξίες τους, συσφίγγοντας έτσι τους δεσμούς τους, διαμορφώνοντας και αναδιαμορφώνοντας συλλογικές ταυτότητες.\nΚαι με τον τρόπο ακριβώς αυτόν λειτουργούσαν και στον ελληνόφωνο κόσμο της αρχαιότητας, όπου την πρωτοκαθεδρία στα χορικά δρώμενα την είχαν οι δωρικές πόλεις, με τη γνωστή τους εμμονή στις φυλετικές παραδόσεις. Στο πλαίσιο των δωρικών αυτών δρωμένων καλλιεργήθηκε και ο διθύραμβος, ύμνος αφιερωμένος στον Διόνυσο, στον οποίο Χορός 50 θιασωτών, μεταμφιεσμένων σε Σατύρους και Σειληνούς (δηλαδή στους θρυλικούς διονυσιακούς ακόλουθους), τραγουδούσε και απέδιδε με τις κινήσεις του σώματος τα πάθη και τους άθλους του θεού.\nΩστόσο, όταν το είδος αυτό εισήχθη στην Αττική, που διέθετε τη δική της, ιωνική – και μάλλον ισχυρότερη– φλέβα διονυσιασμού, ο ριζοσπαστισμός του αθηναϊκού πνεύματος επέφερε μια σημαντική καινοτομία. Κι έτσι, στην κρασομάνα πεντελική Ικαρία, που αποτελούσε βασικό πυρήνα της ντόπιας διονυσιακής λατρείας, ο Αθηναίος ποιητής Θέσπις στάθηκε απέναντι στον διθυραμβικό Χορό, διαλεγόμενος μαζί του, ως υποκριτής που για πρώτη φορά υποδυόταν τον θεό τον ίδιο. Έτσι γεννήθηκε –λένε οι πηγές– το αθηναϊκό δράμα. Κι έτσι πραγματώθηκε ο συγκερασμός δύο διαφορετικών αντιλήψεων: της συλλογικής και της ατομικής. Ή για να το πούμε πιο σωστά, αναδύθηκε η ατομική ταυτότητα μέσα από τη συλλογική και, από τελετουργική άποψη, της αφέθηκε το περιθώριο για να αναπνεύσει και να υπάρξει ελεύθερα. Κι από τότε, στο αθηναϊκό θέατρο άρχισε να καταλαμβάνει όλο και περισσότερο χώρο η έκφραση της ατομικής σκέψης και τα δράματα απέβαλαν τους περιορισμούς της διονυσιακής θεματολογίας κι απέκτησαν ποικιλία στο περιεχόμενο κι οι βασικοί χαρακτήρες των έργων έγιναν περισσότεροι κι αυξήθηκε ο αριθμός των υποκριτών κι, αντίστοιχα, μειώθηκε ο αριθμός των συμμετεχόντων στον Χορό.\nΚαι φτάνουμε, λοιπόν, στα έργα της ακμής που, στα δικά μας μάτια, περιστρέφονται αποκλειστικά γύρω από τη σύγκρουση –από άποψη θέσεων, στάσεων και συμπεριφορών– δύο τουλάχιστον διαφορετικών χαρακτήρων που αντιπροσωπεύουν ο καθένας τους μια διαφορετική τάξη δικαίου. Εν μέρει, δεν έχουμε άδικο να το βλέπουμε το θέμα έτσι. Γιατί τι άλλο αποτελούσε άξονα στη δραματική πλοκή από τον αγώνα λόγων μεταξύ αντιτιθέμενων ηρώων; Το πράγμα αποτελούσε αντανάκλαση, όπως εύστοχα έχει παρατηρήσει ο Jean-Pierre Vernant, των αγώνων λόγου που συνηθίζονταν στις συνελεύσεις του αθηναϊκού δήμου ή στα λαϊκά δικαστήρια. Και το κοινό του θεάτρου διψούσε για τέτοιες κορυφώσεις της έντασης, ίσως ακόμη περισσότερο απ’ όσο διψάμε εμείς τώρα.\nΚι έτσι, στα μάτια τα δικά μας, το αθηναϊκό δράμα πραγματωνόταν στα λεγόμενα επεισόδια, δηλαδή στον θεατρικό χρόνο που προοριζόταν για τους ήρωες, με τους εκτενείς τους μονολόγους ή τις κεραυνοβόλες τους στιχομυθίες. Οπότε, στα μάτια τα δικά μας, τι ήτανε τα χορικά; Μικρά μουσικο-χορευτικά διαλείμματα, εκτελεσμένα από ομάδες με πολύχρωμα κοστούμια, μικρές επιβραδύνσεις και ανάπαυλες στην περιπέτεια, προορισμένες να ξεκουράσουν λίγο το κοινό απ’ το πολύ suspense και να διατηρούν αμείωτο το ενδιαφέρον του μέχρι το τέλος. Μόνο που δεν σκεφτόμαστε τα χορικά ως χρόνο κατάλληλο για κατανάλωση ποπ-κορν και αναψυκτικών!\nΠαραβλέπουμε, λοιπόν, το γεγονός ότι, όταν ένας ποιητής ζητούσε άδεια απ’ τις αρχές της πόλης να συμμετάσχει στους δραματικούς αγώνες των Μεγάλων Διονυσίων, σύμφωνα με το θεατρικό πρωτόκολλο, «ᾔτει χορόν» κι έψαχνε χορηγό, χρηματοδότη δηλαδή για να ασκήσει τον Χορό του. Παραβλέπουμε επίσης ότι ο Χορός εμπλεκόταν διαρκώς (συνήθως μέσω του Κορυφαίου του) σε άμεσο διάλογο με τους βασικούς χαρακτήρες κάθε έργου ή συνέπασχε μαζί τους, και ότι στα τραγούδια του εξέφραζε τις δικές του σκέψεις του γύρω από τα τεκταινόμενα στην υπόθεση. Κι ούτε που το σκεφτόμαστε ότι, σε κάποιες περιπτώσεις, ο Χορός λειτουργούσε σχεδόν σαν κομβικής σημασίας ήρωας, όπως στις Ευμενίδες του Αισχύλου, στις οποίες ο Κορυφαίος ενός Χορού Ερινύων εκτέλεσε τόσο βίαια τον Δέσμιο Ύμνο γύρω από τον μητροκτόνο Ορέστη, τρελαίνοντάς τον με τύψεις, ώστε πολλοί από το κοινό λιποθύμησαν απ’ την τρομάρα τους –κι ήτανε τόσο έντονη η ανάμνηση εκείνου του άγριου χορού, που διαπέρασε τους αιώνες και διασώθηκε για εμάς σε όσα έγραφε για εκείνη την πρώτη παράσταση βυζαντινός σχολιαστής!\nΓιατί, λοιπόν, συνέβαιναν όλα αυτά που εμείς αδυνατούμε να συλλάβουμε; Επειδή στο αθηναϊκό δράμα ο Χορός αντιπροσώπευε όχι τόσο τον φορέα απολιθωμένων παραδόσεων (έτσι όπως γινόταν συνήθως στις κοινωνίες φυλετικής οργάνωσης), αλλά ένα ισχυρότατο συλλογικό σώμα, σώμα πολιτικό, με άποψη και αίτημα δικαιοσύνης. Αντιπροσώπευε τον ίδιο τον αθηναϊκό δήμο που ήταν απαιτητικός και επιθετικός κι, εν τέλει, από την ψήφο του κρίνονταν οι υποθέσεις όλες και στην αγορά και στα λαϊκά δικαστήρια και στους ίδιους τους δραματικούς αγώνες.\nΚατά ειρωνεία της τύχης, όπως συνέπασχε με τους ήρωες του ο Χορός του αρχαίου δράματος, έτσι κατέληξε να συμπάσχει –και μάλιστα να πέφτει– μαζί με τους πολιτικούς του “ήρωες” κι ο αθηναϊκός δήμος. Κανένας άλλος δεν διέκρινε καλύτερα την αναλογία αυτήν μεταξύ θεάτρου και πολιτικής, με έμφαση μάλιστα στον ρόλο του Χορού, από τον ιστορικό Θουκυδίδη. Γιατί εκείνος παρουσίασε τους αθηναίους οπλίτες, οι οποίοι από διάφορα σημεία στην ξηρά παρακολουθούσαν την τελική ναυμαχία που έμελλε να κρίνει την έκβαση της μεγαλεπήβολης, αλλά και ριψοκίνδυνης, επιχείρησης των Αθηναίων στη Σικελία, σαν να ήταν μέλη ενός Χορού τραγωδίας. Ανάλογα με την ορατότητα που είχαν –λέει– διάφορες ομάδες οπλιτών προς διαφορετικές εστίες της ναυτικής σύγκρουσης είτε ζητωκραύγαζαν όλοι μαζί, είτε θρηνούσαν, και με τις κινήσεις των σωμάτων τους εκδήλωναν με αγωνία τις εντυπώσεις και τα συναισθήματά τους. Επρόκειτο για εκείνο το μεγάλο δράμα στο οποίο η πόλη εκτελούσε την πιο πικρή της ὄρχησιν.\nΑναρτήθηκε από geo pi στις 12:00 μ.μ. Δεν υπάρχουν σχόλια :\nΚράτησε ό,τι σε απελευθερώνει\nΌ,τι σε απελευθερώνει κράτησέ το, μα μην το εγκλωβίσεις ποτέ.\nΑγάπησέ το, μα μην το πνίξεις.\nΦρόντισέ το, μα άφησέ το να ανθίσει και να ελευθερωθεί κι αυτό μέσα από εσένα.\nΏθησέ το να ανοίξει φτερά, να ταξιδέψει και ταξίδεψε κι εσύ μαζί του με βλέμμα στραμμένο στον καυτό ήλιο, μα κοίτα και λίγο χαμηλά.\nΗ ελευθερία θέλει ισορροπία για να είναι ελευθερία.\nΌ,τι σε απελευθερώνει, μάθε να το σέβεσαι και να το εκτιμάς όπως του πρέπει και του αρμόζει γιατί είναι σπάνιο και το γνωρίζεις καλά.\nΖύγισε λίγο τα πράγματα και σκέψου προς ποια κατεύθυνση κλίνεις χρόνια ολόκληρα… Στο κελί, ή την ανάσα; Στο θέλω, ή το πρέπει; Στο μαστίγιο, ή τον αέρα;\nΣυνηθίσαμε στις φυλακές, τις άτυπες συνήθειες και τους συμβιβασμούς… Μάθαμε καλά τι εστί να αναπνέεις με υποστήριξη, να ζεις με προσωπεία, να αφήνεσαι με το σταγονόμετρο.\nΚαι όλα αυτά γιατί; Γιατί ο φόβος στοιχημάτισε με τη ζωή ένα φεγγάρι εις βάρος μας και εμείς συνηθίσαμε τις υποταγές, τα συγκαταβατικά «ναι» και τα παγωμένα χαμόγελα.\nΌμως αυτό που σε απελευθερώνει δεν έχει σχέση με όλα αυτά. Αυτό που σε απελευθερώνει είναι ένας μικρός θεός. Ίσως είναι φτιαγμένος από ύλη, όμως σε κάνει να αισθάνεσαι πως γίνεσαι ένα με το όλον και ξαφνικά εξαϋλώνεσαι. Είναι φως.\nΟι σκιές αρχίζουν να πηγαίνουν περίπατο και οι αναστολές εκμηδενίζονται. Αυτό που σε απελευθερώνει σου δημιουργεί συναίσθημα «ευχαριστώ», σε κάνει να χαμογελάς και υπάρχει.\nΔεν είναι φαντασία, ούτε ρομαντισμός. Δεν είναι ροζ σύννεφα, μα αέρας. Είναι εκεί έξω και σου αξίζει. Τραβάει το κουπί του και κατευθύνεται σε σένα. Αν δεν ήρθε ακόμα, πίστεψε το και θα το δεις και όταν το δεις, τίμησε και εκτίμησέ το. Άνευ όρων.\nΠαιδικά όνειρα και Ιθάκη\nΔεν θυμόμαστε καν τα όνειρα της παιδικής μας ηλικίας και επειδή δεν τα θυμόμαστε, ισχυριζόμαστε πως αυτά τα όνειρα δεν υπήρξαν ποτέ.\nΕδώ πλανιόμαστε. Κάθε άνθρωπος έχει όνειρα, μεγαλειώδεις εσωτερικές εικόνες που τον κινητοποιούν προς τα μεγάλα και τα ωραία. Πριν από κάθε πράξη υπάρχει πάντα μια εικόνα. Η πράξη θέλει να πραγματοποιήσει την εικόνα αυτή. Η εικόνα είναι ο σπόρος – το αποτέλεσμα της πράξης είναι ο καρπός. Όταν τώρα ο καρπός, δηλαδή το αποτέλεσμα, δεν ανταποκρίνεται στην εικόνα, τότε είμαστε απογοητευμένοι. Κάποτε σταματάμε να εμπιστευόμαστε τις εικόνες των ονείρων μας και κάποτε ξεχνάμε τα όνειρά μας. Σε πολύ πειστικό τόνο, λέμε τότε ότι γίναμε ρεαλιστές και ισχυριζόμαστε ότι τα όνειρα αποτελούν, εκτός πραγματικότητας, παιδιάστικες φαντασιώσεις.\nΜια στροφή προς το παιδί είναι επίσης μια στροφή προς τον κόσμο των ονείρων και της φαντασίας. Αυτός ο κόσμος του παιδιού δεν είναι ψεύτικος, όπως πιστεύουν πολλοί, είναι πολύ περισσότερο συνδεδεμένος με τον αόρατο «κόσμο των αιτιών».\nΕδώ υπάρχουν εικόνες, ιδέες και μοτίβα που μας δίνουν την ώθηση για να πράξουμε. Όταν επιτυγχάνουμε στην πράξη, οι εικόνες αυτές πραγματοποιούνται. Υλοποιούνται ως ορατές μορφές στο λεγόμενο πραγματικό κόσμο. Αόρατος και ορατός κόσμος είναι άρρηκτα συνδεδεμένοι μεταξύ τους, πράγμα που συχνά ξεχνάμε, αφού ασχολούμαστε πολύ περισσότερο με τα αποτελέσματα και πολύ λιγότερο με τις αιτίες. Θυμάμαι σημαίνει επίσης την επανασύνδεση με το δικό μου όνειρο της ζωής, έτσι ώστε να φτάσω στην Ιθάκη και να μην ξεμείνω στη χώρα των Λωτοφάγων.\nΌλοι αφήσαμε τα παιδικά μας χρόνια μακριά πίσω μας. Εκτός αυτού μας βρήκαν ίσως άσχημα, δυσάρεστα, ακόμη και απεχθή γεγονότα. Είναι κατανοητή η πρώτη μας αντίδραση, να ξεχνάμε όσο γίνεται πιο γρήγορα όλα τα άσχημα. Επίσης κατανοητό είναι όταν δε θέλουμε να μας υπενθυμίζονται. Και επίσης κατανοητό είναι όταν προσπαθούμε για καιρό να απωθήσουμε κάθε αναδυόμενη ανάμνηση πάλι πίσω στο βασίλειο της λήθης.\nΓια ένα όμως χρειάζεται να είμαστε ξεκάθαροι: Κανένα αναισθητικό αυτού του κόσμου, όσο γλυκό κι αν είναι, δε μας λυτρώνει από αυτή τη διαδικασία. Μια άσχημη εμπειρία μένει πάντα ζωντανή στην ανάμνηση, έως ότου αναγνωρίσουμε την αξία της και καταλάβουμε το μήνυμά της. Η αξία της ανάμνησης έγγυται σε έναν κρυμμένο θησαυρό επίγνωσης που χρειάζεται να φέρουμε στο φως.\nΌλων μας το όνειρο είναι το όνειρο μιας ευτυχισμένης ζωής. Είναι ένα όνειρο που είχαμε ήδη από τ’ πρώτα παιδικά μας χρόνια. Δυστυχώς δεν είχαμε τότε την κατάλληλη γνώση και τα ανάλογα μέσα για να κάνουμε αυτό το όνειρο να πραγματοποιηθεί. Περί τα μέσα της ζωής διαπιστώνουμε ότι έχουμε όσο ποτέ απομακρυνθεί από την αληθινή ευτυχία. Ωστόσο δεν υπάρχει λόγος αποθάρρυνσης. Αν έτσι συνέβη, αυτό δεν οφείλεται σε κάποια αποτυχία από την πλευρά μας, αλλά έχει να κάνει με μια γενική ανθρώπινη δυσκολία.\nΟ Όμηρος μας φέρνει, στην Οδύσσειά του, γνώση αυτής της δυσκολίας. Βγαίνουμε έξω στον κόσμο, έχοντας άγνοια – αυτή είναι η κοινή μας δυσκολία. Σιγά σιγά μαθαίνουμε τον κόσμο κι εμάς τους ίδιους. Γι’ αυτό και ανακαλύπτουμε τον εαυτό μας περί τα μέσα της ζωής ως «πολεμιστή της Τροίας», ενώ λίγο αργότερα ως συμμετέχοντα σε μια Οδύσσεια. Αυτό δεν αποτελεί κάποια προσωπική ατυχία, αλλά μια απολύτως κανονική κατάσταση. Αν αυτό το αντιληφθούμε και ακονίσουμε τη ματιά του Οδυσσέα, μέσα μας, έχει καθένας από εμάς μια καλή ευκαιρία να βρει την Ιθάκη του.\nΓια το λόγο αυτό επίσης το περί επιστροφής, ενώ η εποχή της μέσης ηλικίας είναι ο κατάλληλος χρόνος για την επιστροφή αυτή. Το ταξίδι που συνδέεται με την επιστροφή αποτελεί επίσης μια «ενθύμηση» της προέλευσης μας, της αφετηρίας του ταξιδιού. Οι εικόνες και τα όνειρα του τότε, τώρα πλέον μπορούν να πραγματοποιηθούν. Κι όμως, γι’ αυτό μας είναι απαραίτητη η γνώση του γιατί τόσα πολλά πήγαν αλλιώς ή στραβά και γιατί χρειάζονταν να βιώσουμε τον πόνο. Γρήγορα θα αναγνωρίσουμε ότι πόνος και τραύμα δημιουργήθηκαν, μεταξύ άλλων, επειδή τότε δεν είχαν αναπτυχθεί ακόμα κάποιες ικανότητες μας.\nΟ αγώνας της ζωής λειτούργησε για μας ως πρόκληση, στην οποία αντιδράσαμε, αποκτώντας έτσι δυνάμεις και ικανότητες, αναλόγως με το διαθέσιμο δυναμικό και την εκάστοτε κατάσταση. Τώρα είναι η ώρα να ξαναονειρευτούμε με πάθος το παιδικό μας όνειρο, γιατί τώρα γνωρίζουμε τις δυσκολίες που σχετίζονται με την εκπλήρωση του, αλλά και τον τρόπο για να ανταπεξέλθουμε. Δεν έχουμε ανάγκη ούτε από έναν κόσμο -υποκατάστατο, που μας κάνει εξαρτημένους, ούτε κι από έναν απωθημένο κόσμο, που οδηγεί σε παραστρατήματα. Η ανάμνηση είναι που μας βοήθησε να διαχειριστούμε και να λυτρώσουμε το παρελθόν, είμαστε – όπως ένα παιδί – επιτέλους ελεύθεροι και αθώοι.\nΝα τους ευχαριστείς να τους εχθρούς σου\nΝα ευχαριστείς τους εχθρούς σου και όχι να τους μισείς. Είναι εκείνοι που σε οδήγησαν να γνωρίσεις τα όριά σου και να γίνεις καλύτερος, είναι εκείνοι που σε πείσμωσαν να μην εγκαταλείπεις τον αγώνα της ζωής ποτέ.\nΝα μη μισείς τους εχθρούς σου, να τους ευγνωμονείς. Είναι το μεγαλύτερο δώρο που σου έχει δώσει η ζωή. Είναι εκείνοι που μπορούν να σου δείξουν τι άνθρωπος θέλεις να γίνεις αλλά και τι άτομο δε θα ήθελες να είσαι. Είναι αυτοί που θα σε διδάξουν τα μεγαλύτερα μαθήματα για τη ζωή και τους ανθρώπους.\nΚαλοί είναι και αυτοί που μας αγαπούν, μας δίνουν χαρά και ωραίες στιγμές, αλλά όσοι μας ζημιώνουν είναι ανεκτίμητο σχολείο εμπειρίας, μαθημάτων και γνώσης.\nΝα ευχαριστείς τους εχθρούς σου. Είναι ένας λόγος που θέλεις να αγωνίζεσαι και να πετυχαίνεις περισσότερο. Είναι άνθρωποι που σε ώθησαν να πεισμώσεις και να θέλεις να αποδείξεις ότι αξίζεις περισσότερα από όσο πιστεύεις εσύ και εκείνοι.\nΝα αγαπάς τους εχθρούς σου. Γιατί δεν υπάρχουν στην πραγματικότητα, ο μεγαλύτερος εχθρός μας είναι ο ίδιος μας ο εαυτός. Και όταν καταφέρεις να γίνεις φίλος με εκείνον, κανένας εχθρός έξω από αυτόν δεν μπορεί να μας βλάψει.\nΝα τους ευχαριστείς να τους εχθρούς σου.\nΕίναι αυτοί που θα σε διδάξουν ότι κανένα εμπόδιο δεν είναι αξεπέραστο, ότι κανένας δεν μπορεί να μας βλάψει αν δεν το θέλουμε και εμείς.\nΝα αισθάνεσαι ευγνωμοσύνη για τους ανθρώπους που σου συμπεριφέρονται φτωχά. Σου δείχνουν πως εσύ πρέπει να έχεις ψυχικό μεγαλείο.\nΝα αισθάνεσαι υπερήφανος για τα εμπόδια που σου φέρνει η ζωή. Σου δείχνει με αυτό τον τρόπο πόσο εμπιστεύεται τη δύναμή σου!\nΑναρτήθηκε από geo pi στις 11:17 π.μ. Δεν υπάρχουν σχόλια :\nΜόνο αυτοί ζουν πραγματικά\nΑπό όλους τους ανθρώπους, μόνο όσοι βρίσκουν χρόνο να τον αφιερώσουν στη φιλοσοφία σχολάζουν` μόνο αυτοί ζουν πραγματικά. Και τούτο γιατί τέτοιοι άνθρωποι δεν αρκούνται στην περιφρούρηση της δικής τους ζωής προσαρτούν και όλους τους προηγούμενους αιώνες στον δικό τους όλα τα χρόνια που έχουν προηγηθεί προστίθενται στην παρακαταθήκη τους. Αν δεν είμαστε εντελώς αγνώμονες, θα πρέπει να παραδεχτούμε ότι οι επιφανέστατοι αυτοί θεμελιωτές κάθε ιερής σκέψης γεννήθηκαν για μας` για μας διαμόρφωσαν έναν τρόπο ζωής.\nΜε τον ξένο μόχθο οδηγηθήκαμε στη θέαση των ωραιότερων πραγμάτων, τα οποία οι άνθρωποι αυτοί ανέσυραν από το σκότος και τα έφεραν στο φως. Κανένας αιώνας δεν παρέμεινε κλειστός για μας, σε όλους τους αιώνες έχουμε τώρα πρόσβαση και, αν θελήσουμε να περάσουμε πέρα από τα στενά όρια της ανθρώπινης αδυναμίας με τη δύναμη του νου, υπάρχει ένα μεγάλο πεδίο χρόνου, μέσα στο οποίο μπορούμε να κινηθούμε. Έχουμε τη δυνατότητα να αντιτείνουμε στον Σωκράτη, να αμφιβάλλουμε με τον Καρνεάδη, να βρούμε τη γαλήνη με τον Επίκουρο, να νικήσουμε την ανθρώπινη φύση με τους Στωικούς, να την ξεπεράσουμε με τους Κυνικούς.\nΜια και η ίδια η φύση των πραγμάτων μας επιτρέπει να έρθουμε σε επαφή με όλους τους αιώνες, γιατί δεν θα πρέπει να περάσουμε από αυτό το ασήμαντο και εφήμερο διάστημα που ζούμε στο παρελθόν, αφιερώνοντας σ’ εκείνο όλη μας την ψυχή, εφόσον εκείνο και χωρίς σύνορα είναι και αιώνιο παραμένει και θα το μοιραστούμε με άτομα καλύτερα από εμάς;\nΣΕΝΕΚΑΣ, Περί της συντομίας της ζωής\nΟ παράδεισος και η κόλαση δεν βρίσκονται πολύ μακριά, είναι γείτονες. Τους χωρίζει μόνο ένας φράχτης\nΈνας πολεμιστής ήρθε στον Χακούιν, στον δάσκαλο του Ζεν και ρώτησε:\n“Υπάρχει κόλαση και παράδεισος;”\nΟ Χακούιν είπε: “Ποιος είσαι εσύ;”\nΟ πολεμιστής απάντησε: “Είμαι αρχηγός των σαμουράι του αυτοκράτορα.”\nΟ Χακούιν είπε: “Εσύ, σαμουράι; Με τέτοια φάτσα, μοιάζεις μάλλον με ζητιάνο!”\nΑκούγοντας αυτά τα λόγια, ο σαμουράι θύμωσε τόσο πολύ, που τράβηξε το σπαθί του.\nΟ Χακούιν καθώς στεκόταν ήρεμα μπροστά του, είπε: “Εδώ ανοίγει η πύλη της κόλασης.”\nΒλέποντας τη γαλήνη του δασκάλου, ο στρατιώτης κατάλαβε.\nΈβαλε αμέσως το ξίφος στη θήκη του και υποκλίθηκε.\nΤότε ο Χακούιν είπε: “Εδώ ανοίγει η πύλη του παράδεισου.”\nΟ παράδεισος και η κόλαση δεν βρίσκονται πολύ μακριά, είναι γείτονες. Τους χωρίζει μόνο ένας φράχτης. Μπορείς να περάσεις από την άλλη μεριά του φράχτη, χωρίς να χρειάζεται καν να μπεις από την πόρτα.\nΜπορείς να περνάς από τη μια πλευρά στην άλλη. Το πρωί μπορεί να βρίσκεσαι στον παράδεισο και μέχρι το βράδυ να βρίσκεσαι στην κόλαση.\nΑυτή τη στιγμή παράδεισος, την άλλη στιγμή, κόλαση.\nΕίναι απλώς μια κατάσταση του νου σου, των συναισθημάτων σου.\nΠολλές φορές, μέσα σε μια ζωή, μπορείς να επισκεφθείς την κόλαση και πολλές φορές μπορείς να επισκεφθείς τον παράδεισο.\nΤο ίδιο και μέσα σε μια μέρα…\nΗ κόλαση και ο παράδεισος βρίσκονται μέσα σου. Οι πόρτες βρίσκονται πολύ κοντά. Με το ένα χέρι μπορείς να ανοίξεις τη μια, με το άλλο χέρι μπορείς να ανοίξεις την άλλη. Απλώς μια αλλαγή στο νου σου και το είναι σου μεταμορφώνεται – από παράδεισος σε κόλαση και από κόλαση σε παράδεισο. Αυτό γίνεται συνεχώς.\nΠοιο είναι το μυστικό; Το μυστικό είναι ότι όποτε είσαι ασυνείδητος, όποτε δρας ασυνείδητα, βρίσκεσαι στην κόλαση.\nΌποτε είσαι συνείδητος, όποτε δρας με πλήρη εγρήγορση, βρίσκεσαι στον παράδεισο.\nΑν αυτή η εγρήγορση ενσωματωθεί και εδραιωθεί, τότε δεν υπάρχει καμία κόλαση για σένα.\nΑν η ασυνειδησία ενσωματωθεί και εδραιωθεί, τότε δεν υπάρχει κανένας παράδεισος.\nΕυτυχώς όμως, η ασυνειδησία δεν μπορεί ποτέ να εδραιωθεί τόσο πολύ. Ένα μέρος πάντοτε παραμένει συνειδητό. Όταν όλο σου το είναι μοιάζει να είναι ασυνείδητο, ακόμη και τότε, το μέρος του παρατηρητή παραμένει πάντοτε συνειδητό.\nΓι’ αυτό, άλλοτε το πρωί λες ότι ο ύπνος ήταν όμορφος, άλλοτε λες πως ήταν ταραγμένος, εφιαλτικός.\nΠοιος το γνωρίζει αυτό; Εσύ κοιμόσουν, οπότε ποιος γνωρίζει ότι ήσουν ευτυχισμένος στον ύπνο σου; Ένα μέρος είναι πάντοτε ξυπνητό, παρατηρεί και γνωρίζει. Ποιος γνωρίζει ότι ο ύπνος ήταν εφιαλτικός; Εσύ κοιμόσουν, οπότε ποιος γνωρίζει; Ένα μέρος έχει παραμείνει παρατηρητής. Ακόμη και μέσα στον ύπνο σου, ένα μέρος σου γνωρίζει.\nΔεν μπορείς να γίνεις εντελώς ασυνείδητος. Και η συνειδητότητα, από τη στιγμή που επιτυγχάνεται, δεν μπορεί να χαθεί.\nΔεν μπορείς να αναστρέψεις την πορεία.\nΗ σταθερά του Hubble H(0) μας παρέχει την ταχύτητα με την οποία οι γαλαξίες απομακρύνονται από εμάς καθώς διαστέλλεται το σύμπαν. Κατά τα πέντε τελευταία χρόνια, οι κοσμολόγοι έχουν αναγνωρίσει ότι υπάρχει ασυμφωνία μεταξύ των διαφόρων μετρήσεων αυτής της θεμελιώδους παραμέτρου. Η κατάσταση είναι πλέον αποδεκτή ως ένα πραγματικό πρόβλημα και ορισμένοι ερευνητές είναι αισιόδοξοι ότι θα μπορούσε να οδηγήσει σε σημαντικές ανακαλύψεις. Για αυτή την «κρίση στην κοσμολογία» συζήτησαν, σε ξεχωριστή συνεδρία, τρεις ομιλητές, οι David Jones, Stephen Feeney και Bradford Benson, στην Συνάντηση του Απριλίου της American Physical Society.\nΤο πρόβλημα ξεκίνησε το 2013, όταν αναφέρθηκαν τα πρώτα αποτελέσματα από το δορυφόρο Planck, ο οποίος είχε μετρήσει το κοσμικό μικροκυματικό υπόβαθρο (cosmic microwave background στο εξής CMB). Η τιμή της ομάδας Planck για την Η(0) ήταν 67,3±1,2 km/s/Mpc (χιλιόμετρα ανά δευτερόλεπτο ανά μεγαπαρσέκ), χαμηλότερη από αυτή που μετρήθηκε προηγουμένως η οποία ήταν μεταξύ 70 και 75 km/s/Mpc. Το αποτέλεσμα είχε επίσης διαστήματα εμπιστοσύνης (error bars) αρκετά μικρότερα, που ακόμη και αυτή η λεπτή διαφορά ήταν ένα δυνητικό πρόβλημα. Το αποτέλεσμα του Planck το 2015 δεν ήταν πολύ διαφορετικό, αν και ήρθε με ακόμη μικρότερα διαστήματα εμπιστοσύνης.\nΠριν από την ανακοίνωση του Planck, η συνεργασία SH0ES (Supernova, H0, for the Equation of State) υπό την ηγεσία του Adam Riess από το Πανεπιστήμιο Johns Hopkins στη Βαλτιμόρη, είχε ήδη στοχεύσει να κάνει μέτρηση της Η(0) στην κοσμική μας γειτονιά με τη μεγαλύτερη ακρίβεια από τις προηγούμενες προσπάθειες. Οι ερευνητές εστίασαν στην εξ αρχής επανα-βαθμονόμηση τριών καθιερωμένων τεχνικών μέτρησης απόστασης – της κίνησης των άστρων λόγω της γήινης περιφοράς (παράλλαξη), των παλλόμενων άστρων γνωστών ως μεταβλητοί Κηφείδες και των υπερκαινοφανών Τύπου Ia, ανέφερε το μέλος της ομάδας David Jones του Πανεπιστημίου της Καλιφόρνιας στη Santa Cruz. Με βάση τις βελτιωμένες τους μετρήσεις της απόστασης, η SH0ES ανέφερε το 2016 μια τιμή Η(0) στα 73,2±1,7 km/s/Mpc. Το αποτέλεσμα αυτό διέφερε από του Planck περισσότερο από 3 τυπικές αποκλίσεις, μια υψηλής στατιστικής σημαντικότητας διαφορά που δεν θα μπορούσε να εξηγηθεί εύκολα.\nΕπανα-αναλύσεις των αποτελεσμάτων της SH0ES επιβεβαίωσαν τα ευρήματα του 2016, καθώς έγιναν πρόσθετες μετρήσεις της Η(0) στο τοπικό σύμπαν. Όμως ένας ανεξάρτητος προσδιορισμός της Η(0) το 2016 βασισμένος στις αποκαλούμενες ακουστικές ταλαντώσεις βαρυονίων – το παιχνίδισμα της ύλης στο πρώιμο σύμπαν που παρήγαγε τα χαρακτηριστικά μοτίβα του CMB – ευθυγραμμίστηκε με το αποτέλεσμα Planck.\nΟ Stephen Feeney του Ινστιτούτου Flatiron* στη Νέα Υόρκη, είπε ότι παρόλο που δόθηκε προσοχή στο ζήτημα, κανείς δε βρήκε κανένα πρόβλημα με τις μετρήσεις που θα μπορούσε να έχει αρκετά μεγάλη επίδραση για να κλείσει το χάσμα. Οι κοσμολόγοι επίσης συζητούν εάν το καθιερωμένο κοσμολογικό μοντέλο, γνωστό ως ΛCDM**, μπορεί να χρειάζεται τροποποίηση. Η θεωρία αυτή χρησιμοποιείται για τους προσδιορισμούς της Η(0) που βασίζονται στο CMB. Όμως οι προτεινόμενες διορθώσεις για το ΛCDM, όλες, παρουσιάζουν ορισμένες τουλάχιστον συγκρούσεις με άλλους τύπους δεδομένων. Ο Feeney εκτιμά ότι οι πιθανότητες ότι όλα τα δεδομένα θα μπορούσαν να εξηγηθούν μόνο με στατιστικά στοιχεία και το ΛCDM, είναι 60:1.\nΤον τελευταίο χρόνο, η ομάδα Planck πραγματοποίησε μια περισσότερο λεπτομερή ανάλυση των δεδομένων της και βρήκε ότι οι CMB-διακυμάνσεις σε μικρότερες γωνιακές κλίμακες είχαν την μεγαλύτερη επίδραση στη σμίκρυνση της Η(0). Περιγράφοντας τα αποτελέσματα αυτά, ο Bradford Benson του Fermilab είπε ότι όταν η ομάδα χρησιμοποίησε μόνο τα δεδομένα της από μεγαλύτερες γωνιακές κλίμακες (πάνω από 0,2 μοίρες), παρήγαγαν μια τιμή της Η(0) που συμφωνεί με το αποτέλεσμα της SH0ES.\nΣύμφωνα με τον Benson, οι μικρότερες γωνιακές κλίμακες παρέχουν έναν πιο ευαίσθητο έλεγχο μιας συγκεκριμένης παραμέτρου στο ΛCDM, από ότι οι μεγαλύτερες κλίμακες. Η παράμετρος είναι η πυκνότητα των νετρίνων στο σύμπαν, που πρέπει να είναι ανάλογη με τον αριθμό των ειδών των νετρίνων (υπάρχουν τρία είδη στο καθιερωμένο πρότυπο της σωματιδιακής φυσικής). Η αύξηση του αριθμού των τύπων των νετρίνων είναι ένας από τους λίγους τρόπους να αλλάξει λογικά το ΛCDM και να αυξηθεί η Η(0) του Planck, αρκετά για να κλείσει το χάσμα με τις τοπικές μετρήσεις. Ωστόσο, αναφέρει ο Benson, η λύση αυτή θα απαιτούσε επίσης νετρίνα με μεγαλύτερη μάζα για να αποφευχθούν διαφωνίες με άλλα σύνολα κοσμολογικών δεδομένων. Και βεβαίως, δεν υπάρχουν πολλά στοιχεία για ένα τέταρτο τύπο νετρίνου.\nΟι Jones, Feeney και Benson συμφώνησαν ότι η ασυμφωνία δεν θα πάει μακριά και ότι είναι αναγκαία περισσότερα στοιχεία για να εξηγηθεί. Ο αναμενόμενος μελλοντικός πλούτος των βαρυτικών κυμάτων από συγχωνεύσεις διπλών άστρων νετρονίων, για παράδειγμα, θα δώσει ανεξάρτητες εκτιμήσεις για την Η(0). (Ένα γεγονός του περασμένου χρόνου οδήγησε σε μια τιμή κάπου μεταξύ αυτών των ομάδων Planck και SH0ES όμως με πολύ μεγαλύτερα διαστήματα εμπιστοσύνης.) Επιπροσθέτως, το Τηλεσκόπιο Νότιου Πόλου και το Κοσμολογικό Τηλεσκόπιο της Atacama έχουν αναβαθμίσει τον εξοπλισμό τους που σύντομα θα δώσει καλύτερους χάρτες του CMB και ο δορυφόρος Gaia θα παράσχει ένα νέο επίπεδο ακρίβειας των μετρήσεων της παράλλαξης.\nΟ Benson θεωρεί πως υπάρχει μια καλή πιθανότητα ότι μια «ευνοϊκή» εξήγηση θα λύσει το πρόβλημα. Εντούτοις, σε άλλη συνεδρία (της συνάντησης της American Physical Society), ο Riess επισήμαινε ότι τα προβλήματα με την τιμή της Η(0) έχουν οδηγήσει σε μεγάλες ανακαλύψεις στο παρελθόν, της σκοτεινής ενέργειας συμπεριλαμβανομένης.\n*Το Ινστιτούτο έχει αποστολή την προχωρημένη επιστημονική έρευνα μέσω υπολογιστικών μεθόδων, που περιλαμβάνουν ανάλυση δεδομένων, μοντελοποίηση και προσομοίωση.\n**Το ΛCDM μοντέλο είναι μία παραμετροποίηση του κοσμολογικού μοντέλου της Μεγάλης Έκρηξης στο οποίο το σύμπαν περιέχει μία κοσμολογική σταθερά, που δηλώνεται ως Λ, καθώς επίσης και ψυχρή σκοτεινή ύλη (Cold Dark Matter).\nΑναρτήθηκε από geo pi στις 10:37 π.μ. Δεν υπάρχουν σχόλια :\nΨυχρά άτομα μπορούν να χρησιμοποιηθούν για να εξομοιώσουν φυσικά συστήματα που είναι δύσκολο να μελετηθούν πειραματικά, όπως τα υπερστερεά, οι υπεραγωγοί ή οι μαύρες τρύπες. Πρόσφατα, η Gretchen Campbell στο Πανεπιστήμιο του Maryland και οι συνεργάτες της έδειξαν ότι μια ταχύτατη διόγκωση του συμπυκνώματος Bose-Einstein (Bose-Einstein condensate στο εξής BEC) παρουσιάζει χαρακτηριστικά που θυμίζουν αυτά που χαρακτηρίζουν ένα διαστελλόμενο σύμπαν. Υποστηρίζουν ότι το BEC σύστημά τους θα μπορούσε να χρησιμοποιηθεί ως βάση εργαστηριακού ελέγχου για κοσμολογικές θεωρίες.\nΗ Campbell και οι συνεργάτες της έψυξαν εκατοντάδες χιλιάδων άτομα νατρίου-23 σε θερμοκρασίες στις οποίες σχηματίζεται ένα BEC και χρησιμοποίησαν λέιζερ για να παγιδεύσουν το συμπύκνωμα σε ένα δυναμικό μορφής δακτυλίου. Μετά, αύξησαν την ακτίνα του δακτυλίου κατά ένα παράγοντα πάνω από 4 κατά μια χρονική περίοδο ορισμένων δεκάδων χιλιοστών του δευτερολέπτου, οδηγώντας το BEC να διασταλεί με υπερηχητικές ταχύτητες. Από εικόνες του BEC που πάρθηκαν κατά τη διάρκεια και μετά την διαστολή, η ομάδα προσδιόρισε τη χρονική εξέλιξη παραμέτρων όπως η πυκνότητα του BEC, καθώς και το πλάτος και η συχνότητα των διαδιδόμενων φωνονίων στο BEC.\nΟι μετρήσεις αποκάλυψαν τρία χαρακτηριστικά ανάλογα με αυτά που αναμένονταν από ένα διαστελλόμενο σύμπαν. Πρώτον, τα μήκη κύματος των φωνονίων του BEC αυξάνονταν κατά τη διάρκεια της διαστολής, όπως στο πολύ γνωστό αστρονομικό φαινόμενο της μετατόπισης στο ερυθρό. Δεύτερον, η δυναμική του BEC θα μπορούσε να μοντελοποιηθεί με ακρίβεια μόνο περιλαμβάνοντας ένα φαινόμενο απόσβεσης όμοιο με την «Τριβή Hubble»* – μια μορφή τριβής χωρίς διασκορπισμό που χρησιμοποιείται συχνά σε μοντέλα διαστελλόμενου σύμπαντος. Τέλος, μια διαδικασία μετασχηματισμού ενέργειας που συμβαίνει, η οποία μετατρέπει την ενέργεια από ομοιογενείς καταστάσεις ακτινικής διέγερσης σε εντοπισμένες δίνες και φωνόνια που θερμαίνουν το BEC. Οι συγγραφείς εικάζουν ότι αυτή η μετατροπή ενέργειας ίσως αναλογεί με το στάδιο «προθέρμανσης» του πρώιμου σύμπαντος, όταν ομογενή πεδία που ωθούν τον πληθωρισμό διασπάστηκαν σε μια πληθώρα διεγέρσεων που στη συνέχεα θέρμαναν το σύμπαν.\n*Η «Τριβή Hubble» είναι όρος που εμφανίζεται στην επίλυση εξίσωσης και φυσικά δεν είναι μια πραγματική τριβή: όπως η αδιαβατική απόσβεση των βαρυτικών κυμάτων, θα μπορούσε να αντιστραφεί σε ένα συστελλόμενο σύμπαν.\nΟι συμβουλές του Stephen Hawking σε όσους παλεύουν με την κατάθλιψη\nΟ μεγάλος φυσικός του αιώνα μας, Stephen Hawking, έδωσε μια πολύ όμορφη διάλεξη στο Royal Institute του Λονδίνου όπου αναφέρθηκε και στην κατάθλιψη.\nΟ διάσημος επιστήμονας παραλλήλισε τις μαύρες τρύπες με την κατάθλιψη, δίνοντας έτσι ένα μήνυμα ελπίδας σε όσους πάσχουν από αυτήν.\nΣυγκεκριμένα ο Hawking είπε:\n«Το μήνυμα αυτής της διάλεξης είναι ότι οι μαύρες τρύπες δεν είναι τόσο… μαύρες όσο τις ξέρουμε. Δεν είναι οι αιώνιες φυλακές που ίσως έχουμε στο μυαλό μας. Τα πράγματα που μπαίνουν σε μια μαύρη τρύπα μπορούν να βγουν από αυτήν ή να πάνε σε ένα άλλο σύμπαν. Έτσι, εάν αισθάνεστε ότι βρίσκεστε σε μια μαύρη τρύπα, μην εγκαταλείπετε, γιατί τελικά υπάρχει μια διέξοδος».\nΦυσικά δεν μπορεί να ξεπεράσει κανείς την κλινική κατάθλιψη χάρη σ’ αυτή τη συμβουλή (χρειάζεται γιατρός για αυτό) αλλά μπορεί να δώσει ελπίδα σ’ όσους νομίζουν ότι τίποτα δεν θα έχει αποτέλεσμα. Ο Hawking μίλησε ακόμα για το πόσο ευγνώμων είναι για τα επιτεύγματά του και όλα όσα κατόρθωσε στη ζωή του και ειδικότερα για την εμπειρία του με τη νόσο του κινητικού νευρώνα από το 1963, όταν και διαγνώστηκε ως ασθενής.\n«Αν και είχα την ατυχία να έχω αυτή τη νόσο, υπήρξα πολύ τυχερός με οτιδήποτε άλλο καταπιάστηκα. Είμαι τυχερός που ασχολήθηκα με τη θεωρητική φυσική σε μια τόσο συναρπαστική εποχή. Είναι μια από τις λίγες ειδικότητες που η παράλυση δεν αποτελεί εμπόδιο.\nΕίναι σημαντικό να μην εξοργίζεται κανείς, όσο δύσκολα κι αν γίνονται κάποιες φορές τα πράγματα, γιατί η ελπίδα χάνεται μόνο όταν χάνει κανείς την ικανότητα να γελάει με τον εαυτό του και με την ίδια τη ζωή.»\nΜε δεδομένο ότι η βασιλεία κρίνεται παρωχημένη (η εξέλιξη της κοινωνίας και η άνοδος των πολιτών σε οικονομικό και μορφωτικό επίπεδο, αναπόφευκτα, επιφέρουν διεκδικήσεις και σε επίπεδο διακυβέρνησης), ο μόνος τρόπος διατήρησης της εξουσίας από το βασιλιά είναι ο συμβιβασμός με σταδιακές παραχωρήσεις κυριαρχικών αξιωμάτων: «η βασιλεία διατηρείται με το βαθμιαίο μετριασμό της δύναμής της. Γιατί όσο λιγότερα κυριαρχικά αξιώματα έχουν οι βασιλείς, τόσο πιο μακροχρόνια κατ’ ανάγκη γίνεται η εξουσία, γιατί και αυτοί οι ίδιοι γίνονται λιγότερο αυταρχικοί και περισσότερο εξομοιώνονται στις συνήθειες με τους πολίτες κι έτσι λιγότερο τους φθονούν οι αρχόμενοι». (1313a 19 – 23).\nΜε άλλα λόγια, ο συνετός βασιλιάς είναι αυτός που μπορεί να προσαρμοστεί στις απαιτήσεις των καιρών κατανοώντας το αδύνατο της μονοπώλησης της εξουσίας. Σε περίπτωση που αυτό δε γίνει κατανοητό, δεν υπάρχει άλλη επιλογή απ’ την αυταρχικότητα, που, αναπότρεπτα, θα οδηγήσει στην τελική ρήξη. Η υποχωρητικότητα που οφείλει να δείξει ο βασιλιάς, προκειμένου να αποφύγει τα χειρότερα, είναι η αναγνώριση της διαρκούς κοινωνικής κινητικότητας, η οποία επιβάλλει και πολιτειακές αναπροσαρμογές. Τελικά, κάθε πολίτευμα που δεν ακολουθεί τις κοινωνικές εξελίξεις κρίνεται επίφοβο: «Σε αυτό οφείλεται η μακρόχρονη διατήρηση της βασιλείας στους Μολοσσούς και το ότι οι Λακεδαιμόνιοι από την αρχή μοίρασαν την εξουσία σε δύο βασιλείς και το ότι αργότερα πάλι ο Θεόπομπος την περιόρισε και με άλλους τρόπους και θεσπίζοντας το θεσμό των εφόρων για να ασκούν κάποιο έλεγχο σε αυτή. Έτσι, αφού αφαίρεσε από τη δύναμή της, παρέτεινε τη διάρκειά της, ώστε τρόπον τινά δεν την αποδυνάμωσε, αλλά την ενίσχυσε. Αυτό ακριβώς απάντησε και στη γυναίκα του, λένε, όταν τον ρώτησε αν δεν ντρέπεται που παραδίδει στους γιους του μικρότερη βασιλική εξουσία απ’ όσο ο ίδιος παρέλαβε από τον πατέρα του: “Καθόλου”, είπε, “διότι την παραδίδω μακροβιότερη”». (1313a 23 – 33).\nΌταν, όμως, γίνεται λόγος για την τυραννία, τα πράγματα δεν μπορούν να λειτουργήσουν με τον ίδιο τρόπο. Η τυραννία, ως στρέβλωση της βασιλείας – ο βασιλιάς αγωνίζεται για το καλό του τόπου, ενώ ο τύραννος για το καλό του εαυτού του – δε θα μπορούσε παρά να δράσει αυταρχικά. Βεβαίως, δεν αποκλείεται και η περίπτωση του τυράννου που συμπεριφέρεται σαν βασιλιάς κατανοώντας την αξία της υποχωρητικότητας (όπως βέβαια δεν αποκλείεται και η περίπτωση του βασιλιά που ενεργεί σαν τύραννος επιλέγοντας την αυταρχικότητα), αλλά σαφώς ο πιο ενδεδειγμένος δρόμος της τυραννικής εξουσίας είναι η καταπιεστική βαρβαρότητα: «… ένας είναι ο παραδοσιακός» (τρόπος) «και σύμφωνα μ’ αυτόν οι περισσότεροι τύραννοι ασκούν την εξουσία». (1313a 35 – 36).\nΚι αν κάποιος θέλει διευκρινίσεις για τον τρόπο των τυράννων, ο Αριστοτέλης είναι ξεκάθαρος: «Αυτά είναι και όσα αναφέρθηκαν για τη διατήρηση της τυραννίδας, όπως ο περιορισμός της δύναμης όσων υπερέχουν, η θανάτωση των πολιτών με υψηλό φρόνημα και ακόμη η απαγόρευση των συσσιτίων, των πολιτικών παρατάξεων, της εκπαίδευσης των πολιτών και κάθε άλλου παρόμοιου μέσου, αλλά και η αυστηρή παρακολούθηση όλων αυτών από τα οποία συνήθως προκύπτουν δύο σημαντικά στοιχεία, το ανεξάρτητο φρόνημα και η αμοιβαία εμπιστοσύνη, κι επιπλέον η απαγόρευση σχηματισμού φιλοσοφικών σχολών και κάθε άλλου μορφωτικού συλλόγου». (1313a 39 – 1313b 4).\nΗ εξόντωση των πολιτών που ξεχωρίζουν για το υψηλό αντιαυταρχικό τους φρόνημα, ο τραμπουκισμός και ο εκφοβισμός είναι οι πάγιες μεθοδεύσεις των δικτατόρων, αφού το ανελεύθερο, πριν απ’ όλα, προϋποθέτει το φόβο. Οι εκτοπίσεις, τα βασανιστήρια και η αυθαιρεσία των ανθρώπων που υπηρετούν (δήθεν) τη δημόσια ασφάλεια καθιστούν σαφές ότι το καλύτερο που έχει να κάνει κανείς είναι να μην τα βάζει μαζί τους.\nΗ αποθάρρυνση των πολιτών από κάθε μορφή πολιτικοποίησης (η συμμετοχή σε χυδαία στημένες καθεστωτικές δημόσιες τελετές – εκδηλώσεις είναι η μόνη αποδεκτή «πολιτική» πράξη) αποτελεί το βασικότερο μέλημα του τυράννου. Γι’ αυτό είναι αναγκαίο να καταπολεμήσει την εκπαίδευση περιορίζοντας, όσο το δυνατό, τη συμμετοχή των πολιτών σ’ αυτή. Η λογοκρισία στο περιεχόμενό της, η κατάργηση των φιλοσοφικών σχολών και η εκδίωξη κάθε είδους μορφωτικού συλλόγου ανήκουν στις πάγιες μεθοδεύσεις της τυραννίας. Το ζήτημα είναι να αποτραπεί η διακίνηση των ανεπιθύμητων ιδεών, γιατί οι ανεπιθύμητες ιδέες μπορεί να φέρουν κι ανεπιθύμητες πράξεις. Η εκπαίδευση οφείλει να απαξιωθεί μετατρεπόμενη σε υποχείριο, αφού διαφορετικά εγκυμονεί κινδύνους.\nΌμως, αν η επιδίωξη του τυράννου είναι η απαξίωση της εκπαίδευσης, είναι φανερό ότι – αντιστοίχως – η επιδίωξη της υγιούς δημοκρατίας πρέπει να είναι η ενίσχυσή της. Η εκπαίδευση, σήμερα, που δεν προάγει την κριτική σκέψη και που αποκτά ξεκάθαρα ωφελιμιστικό χαρακτήρα (ως ανάγκη για την κατάκτηση εργασιακής ταυτότητας κι όχι ως καθαυτό αξία) αναπαράγοντας τη στειρότητα της δίχως περιεχόμενο απομνημόνευσης, της βαθμοθηρίας και του ανταγωνισμού, είναι η εκπαίδευση που έχει χάσει τον προσανατολισμό της. Υπό αυτούς τους όρους, δεν μπορεί παρά να είναι απεχθής, σαν αναπόφευκτη συμφορά. Κι αυτή είναι η πιο καταλυτική υποβάθμιση.\nΑν συνυπολογίσει κανείς ότι εκπαίδευση δεν είναι μόνο το σχολείο, αλλά οτιδήποτε λειτουργεί ως φορέας διακίνησης ιδεών, μπορεί να αντιληφθεί την ολοκληρωτική ήττα της σχολικής εκπαίδευσης μπροστά στη δυναμική των Μέσων, που επί της ουσίας την υποκαθιστούν αναλαμβάνοντας, σχεδόν εξολοκλήρου, το ρόλο της διαπαιδαγώγησης. Η ολοκληρωτική ευτέλεια των Μέσων, τα δήθεν πρότυπα που προβάλλονται, τα καλλιτεχνήματα χειρίστης υποστάθμης, η γλωσσική κακοποίηση και η υποβάθμιση κάθε έννοιας διαλόγου ή πολιτικής αντιπαράθεσης συνθέτουν το πορτρέτο της γενικευμένης φτήνιας που ονομάζεται πνεύμα των καιρών.\nΗ θεοποίηση του χρήματος, ο ατομικισμός που γίνεται ιδεολογία και η συνακόλουθη χρησιμοθηρική αντίληψη των σχέσεων (σε συνδυασμό με το παντελώς ανίσχυρο σχολείο) δεν επιφέρουν μόνο τη δυστυχία σε ατομικό επίπεδο, αλλά και την ολοκληρωτική διάλυση οποιασδήποτε συνοχής σε κοινωνικό, αφού σχεδόν όλα διαμορφώνονται μέσα από το πλέγμα του προσωπικού συμφέροντος. Η μεταφορά του εκπαιδευτικού βάρους στα ελάχιστα κέντρα των ανθρώπων που χειρίζονται τα Μέσα, είναι η πιο επικίνδυνη τυραννία, αφού και διαμορφώνει τους πολίτες σύμφωνα με τα πρότυπα που συμφέρουν και εξασφαλίζει τη συναίνεσή τους σ’ αυτό και τρέφει την ψευδαίσθηση της ελεύθερης επιλογής, ώστε να μη νιώθουν καταπιεσμένοι.\nΌσο για τον ατομικισμό, δεν είναι παρά η κοινωνική αποξένωση που μοιραία θα λειτουργήσει διασπαστικά. Γι’ αυτό και είναι από τις βασικότερες επιδιώξεις του τυράννου: «Γενικά οι τύραννοι πρέπει να χρησιμοποιούν όλα τα μέσα, ώστε να αποξενώνονται οι πολίτες μεταξύ τους όσο γίνεται περισσότερο (γιατί η αλληλογνωριμία αυξάνει την αμοιβαία εμπιστοσύνη των πολιτών». (1313b 4 – 6).\nΒέβαια, ο Αριστοτέλης αναφέρεται στις τυπικές τυραννικές μεθοδεύσεις του χαφιεδισμού και της συκοφαντίας που θα επιφέρουν τον εκφοβισμό και την έλλειψη εμπιστοσύνης: «Επίσης να επιδιώκεται να μην μένουν κρυφά όσα κάποιος υπήκοος τυχαία λέει ή κάνει, αλλά να υπάρχουν κατάσκοποι, όπως οι γυναίκες που αποκαλούνται “ποταγωγίδες” στις Συρακούσες κι εκείνοι τους οποίους ο Ιέρων συνήθιζε να στέλνει ως “ωτακουστές” όπου υπήρχε κάποια συγκέντρωση ή συνέλευση… Ακόμη να ενθαρρύνονται οι συκοφαντίες ανάμεσα στους πολίτες και οι συγκρούσεις των φίλων με φίλους, του λαού με τους επιφανείς πολίτες και των πλουσίων μεταξύ τους». (1313b 11 – 15, 1313b 17 – 18).\nΔεν υπάρχει τίποτε πιο ευνοϊκό για τον τύραννο από το διαίρει και βασίλευε. Ο κόσμος που διασπάται, χωρίς να αντιλαμβάνεται το ενιαίο των λαϊκών συμφερόντων, και βλέπει επιφυλακτικά τους άλλους, αδυνατώντας να εμπιστευτεί (και να ενταχθεί σε) οτιδήποτε, είναι ο καταλληλότερος για κάθε μορφή τυραννίας. Η ενότητα των πολιτών μπορεί να επιφέρει δυναμικές διεκδικήσεις και οι διεκδικήσεις μπορούν να φέρουν ανατροπές.\nΓια τον τύραννο, ο λαός δεν πρέπει να έχει συνείδηση του ενιαίου στα συμφέροντά του. Πρέπει να τα αντιλαμβάνεται μονάχα συντεχνιακά, αφού η συντεχνιακή αντίληψη του συμφέροντος λειτουργεί ιδιαιτέρως επιθετικά απέναντι στους άλλους. Υπό αυτές τις συνθήκες, ο τύραννος έχει το κεφάλι του ήσυχο. Η ανθρωποφαγία που θα επακολουθήσει δεν τον αφορά. Ο ίδιος θα έχει την πολυτέλεια να εμφανιστεί και πάλι ως διαχειριστής της κατάστασης. Ως εκ τούτου, οι παλαιού τύπου μεθοδεύσεις του τραμπουκισμού και του χαφιεδισμού κρίνονται περιττές. Εξάλλου, εν τέλει, φέρνουν τα αντίθετα αποτελέσματα, αφού λειτουργούν ενωτικά απέναντι σ’ έναν τύραννο που είναι απολύτως ορατός.\nΘα λέγαμε ότι η ιδανική εκδοχή της τυραννίας θέλει τον τύραννο αόρατο και το λαό διασπασμένο, παρουσιάζοντας την καταπίεση και τον εκβιασμό ως ιστορική ή οικονομική συνθήκη που επέρχεται εξ’ ανάγκης και που όλοι οφείλουν να προσαρμοστούν σαν αναπόφευκτη – αντικειμενική πραγματικότητα. Ο σύγχρονος τύραννος δεν εμπλέκεται ποτέ άμεσα με την πολιτική σκηνή. Αρκείται να την καθοδηγεί από το παρασκήνιο.\nΌμως, το κυριότερο μέλημα του τυράννου είναι να καταστήσει το λαό ανίσχυρο, ώστε να μην μπορέσει ποτέ να ορθώσει ανάστημα. Και δεν υπάρχει ασφαλέστερη μέθοδος απ’ την επιβολή της φτώχειας: «Και ανήκει στα γνωρίσματα της τυραννίδας να κάνει τους υπηκόους φτωχούς, με σκοπό να συντηρείται η φρουρά, αλλά κυρίως να μη μένει χρόνος στους πολίτες να συνωμοτούν, καθώς συνεχώς απασχολούνται στις καθημερινές εργασίες τους». (1313b 18 – 21).\nΗ φτώχεια συνιστά την αδυναμία και η συνείδηση της αδυναμίας χαμηλώνει την αυτοεκτίμηση. Όσο πιο ασήμαντοι νιώθουν οι πολίτες, τόσο πιο πετυχημένος είναι ο τύραννος. Η φτώχεια δεν επιφέρει μόνο τη φτήνια της εργασίας, αλλά και την ηττοπάθεια, αφού λειτουργεί ως αναγκαία συνθήκη της ταπείνωσης. Αν καταφέρει να συνδυαστεί και με χαμηλό μορφωτικό επίπεδο, το έργο του τυράννου γίνεται παιχνιδάκι. Αρκεί οι απελπισμένοι να μη γίνουν επικίνδυνοι. Να αισθάνονται δηλαδή ότι δεν έφτασαν στο έσχατο σημείο. Να ελπίζουν. Να τα φέρνουν βόλτα, έστω δουλεύοντας εξαντλητικά. Να έχουν κάτι που να φοβούνται μήπως το χάσουν. Αυτά είναι τα όρια που πρέπει να διαχειριστεί ο τύραννος.\nΗ υπερεργασία λειτουργεί ευεργετικά, όχι μόνο γιατί εξευτελίζει την τιμή της εργασίας, αλλά (κυρίως) γιατί δρα αποπροσανατολιστικά: «Παράδειγμα γι’ αυτό είναι οι πυραμίδες της Αιγύπτου, τα αφιερώματα των Κυψελιδών, η ανέγερση του ναού του Ολυμπίου Διός από τους Πεισιστρατίδες… (γιατί όλα αυτά αποβλέπουν στον ίδιο σκοπό, με άλλα λόγια στη συνεχή απασχόληση και στη φτώχεια των υπηκόων) και η καταβολή των φόρων επίσης, παράδειγμα στις Συρακούσες (γιατί επί Διονυσίου σε διάστημα πέντε χρόνων συνέβαινε όλη η περιουσία των υπηκόων να εισρέει στο δημόσιο ταμείο)». (1313b 21 – 28).\nΗ υπερεργασία, η επιτηδευμένη εκπαιδευτική ανεπάρκεια, η φτωχοποίηση και η εξοντωτική φορολογία είναι συνήθεις μεθοδεύσεις των τυράννων. Τα μεγάλα έργα, που θα δώσουν την ψευδαίσθηση της ενωτικής υπερηφάνειας, ή οι μεγάλοι κίνδυνοι, που θα επιδράσουν συσπειρωτικά στο πρόσωπο του τυράννου, είναι ενδεικτικά μέσα της εξουσίας του. Γι’ αυτό ο τύραννος αγαπά τους πολέμους. Γιατί μετατοπίζουν το ενδιαφέρον απ’ το κοινωνικό γίγνεσθαι φέρνοντας στο προσκήνιο την αγάπη προς την πατρίδα, που πρέπει με κάθε τρόπο να σωθεί: «Ακόμη γνώρισμα του τυράννου είναι να προκαλεί πολέμους, με σκοπό οι αρχόμενοι να είναι απασχολημένοι και να έχουν ανάγκη πάντα από αρχηγό». (1313b 28 – 29).\nΟ πόλεμος αναπαράγεται προς εσωτερική κατανάλωση συγκαλύπτοντας τα πολιτικά ζητήματα, που δεν πρέπει με κανένα τρόπο να έρθουν στο φως. Εχθροί θα υπάρχουν πάντα. Κι αν δεν υπάρχουν, θα επινοηθούν.\nΥπενθυμίζοντας ότι για τον Αριστοτέλη και η αθηναϊκή δημοκρατία, όπως τη βλέπει να λειτουργεί, είναι μορφή τυραννίας, αφού ο κόσμος παίρνει τις αποφάσεις υπό την επιρροή των δημαγωγών, φτάνουμε μπροστά σ’ ένα ακόμη στοιχείο που αποτελεί σήμα κατατεθέν κάθε τυραννικής εξουσίας, την κολακεία. Όπως ο λαός λειτουργώντας ως τύραννος αγαπά το δημαγωγό ακριβώς γιατί ξέρει να τον κολακεύει, έτσι κι ο τύραννος αρέσκεται στους κόλακες, που κατά βάση πλαισιώνουν τον περίγυρό του: «Γι’ αυτό και οι δύο πλευρές τιμούν τον κόλακα, οι λαοί τιμούν τους δημαγωγούς (γιατί ο δημαγωγός είναι κόλακας του λαού) και οι τύραννοι τιμούν τους δουλοπρεπείς, γιατί η δουλοπρέπεια είναι έργο της κολακείας». (1313b 39 – 1314a 1).\nΑναπόφευκτα, το πολίτευμα που επιβραβεύει την κολακεία δεν μπορεί παρά να αναδεικνύει την ολοκληρωτική ευτέλεια: «Γι’ αυτόν το λόγο πράγματι η τυραννίδα έλκει τους ευτελείς, γιατί οι τύραννοι ευχαριστιούνται με κολακείες, μόνο που κανείς πολίτης με ελεύθερο φρόνημα δε θα τους κολάκευε, αλλά αντίθετα οι αξιοπρεπείς πολίτες εκτιμούν τους άλλους, αλλά δεν τους κολακεύουν. Κατάλληλοι εξάλλου για ευτελείς πράξεις είναι μόνο οι ευτελείς άνθρωποι, γιατί, όπως λέει και η παροιμία, “το καρφί μόνο με το καρφί”». (1314a 1 – 5).\nΟ μηχανισμός που επιτρέπει να αναρριχηθούν οι αδίστακτοι εξαναγκάζοντας τους αξιοπρεπείς να αποχωρήσουν είναι ο μηχανισμός της τυραννίας που σηματοδοτεί την πιο διαβρωμένη εξουσία. Η πολιτική σκηνή αυτού του είδους δεν μπορεί παρά να γεννήσει μεγάλους ή μικρούς τυραννίσκους (ανάλογα με το πόστο) που θα λυμαίνονται τον κρατικό ιστό και θα συμπεριφέρονται αυθαίρετα. Η μη εφαρμογή του νόμου είναι η επισφράγιση της αυθαιρεσίας. Η ρουσφετολογία και η συνεπαγόμενη αναξιοκρατία είναι η επιβράβευση της δουλοπρέπειας που μετατρέπει την ευτέλεια σε πολιτική πράξη. Ο πραγματικά άξιος, αν δεν υποκύψει σ’ αυτές τις συνθήκες, δεν έχει άλλη επιλογή απ’ την περιθωριοποίηση.\nΚι αυτή είναι η πιο επαίσχυντη καταπίεση. Η κατάλυση της δικαιοσύνης και η αναξιοκρατία επιφέρουν τη σαθρότητα του πελατειακού κράτους. Η τυραννία έχει ήδη εγκατασταθεί, ασχέτως του πολιτεύματος που τη συγκαλύπτει. Ο λαός που υποστηρίζει αυτού του είδους τη διακυβέρνηση είναι ο λαός της δουλοπρέπειας. Είναι δηλαδή το αγαπημένο παιδί των τυράννων: «Χαρακτηριστικό επίσης της τυραννίδας είναι ότι δυσαρεστείται με κάθε αξιοπρεπή κι ελεύθερη πράξη». (1314a 5 – 6).\nΟ Αριστοτέλης δεν αφήνει κανένα περιθώριο παρεξηγήσεων: «η τυραννίδα έχει τρεις στόχους: Πρώτο να υποτάξει το φρόνημα των πολιτών… δεύτερο να διασπείρει τη δυσπιστία ανάμεσα στους πολίτες… τρίτο να αποδυναμώσει τους πολίτες… Οι στόχοι λοιπόν, προς τους οποίους αποβλέπουν τα σχέδια των τυράννων είναι αυτοί οι τρεις, γιατί όλες οι μέθοδοι των τυράννων θα μπορούσαν να αναχθούν στις εξής βασικές αρχές: να είναι καχύποπτοι οι πολίτες μεταξύ τους, να είναι ανίσχυροι και να έχουν υποταγμένο φρόνημα». (1314a 15 25).\nΚι αυτό ακριβώς είναι το τρίπτυχο κάθε πετυχημένης τυραννίας. Πολίτες καχύποπτοι, αφού δεν εμπιστεύονται ούτε τους θεσμούς ούτε τη δικαιοσύνη, ανίσχυροι, αφού πρώτα τρομοκρατούνται με οποιοδήποτε τρόπο και αποδυναμώνονται οικονομικά, κι ως εκ τούτου υποταγμένοι, αφού τελικά παραδίνονται στην ισοπεδωτική ισχύ των άλλων.\nΜε δεδομένο ότι η ωμή βία και η στέρηση των δικαιωμάτων οδηγούν μάλλον σε βραχύβιες καταστάσεις («Οι περισσότερες τυραννίδες υπήρξαν στο σύνολό τους πολύ βραχύβιες». 1315b 38 – 39), η τυραννία όφειλε να εκσυγχρονιστεί. Να βρει ένα άλλο μοντέλο πραγμάτωσης. Πιο ήπιο. Πιο μελετημένο. Λιγότερο βάρβαρο. Αλλά εξίσου αποτελεσματικό. Να πείσει ότι σέβεται τις ελευθερίες. Ότι παλεύει γι’ αυτές. Να καταστήσει σαφές ότι ο φτωχός είναι υπεύθυνος για τη φτώχεια του. Ότι δεν τίθεται θέμα αδικίας, αλλά προσωπικής αποτυχίας. Ότι όλοι έχουν ισότιμες ευκαιρίες. Ότι το σύστημα δεν κάνει διακρίσεις…\nΕΛΛΑΔΑ ( 1690 )\nΕΠΙΣΤΗΜΗ ( 6257 )\nΙΣΤΟΡΙΑ ( 2391 )\nΜΟΥΣΙΚΗ-ΤΕΧΝΕΣ ( 547 )\nΠΕΡΙΕΡΓΑ ( 1777 )\nΥΓΕΙΑ ( 10306 )\nΦΙΛΟΣΟΦΙΑ ( 13470 )\n▼ 24 Απρ (14)\nΟ παράδεισος και η κόλαση δεν βρίσκονται πολύ μακρ...\nΕπιστήμονες δημιούργησαν με συμπύκνωμα Bose-Einste...\nΟι συμβουλές του Stephen Hawking σε όσους παλεύουν...


Γιατί το Matcha tea πρέπει να γίνει η καθημερινή σου συνήθεια;\nΤώρα μπορούμε να το απολαμβάνουμε σε καθημερινή βάση κρύο ή ζεστό, σ’ ένα γυάλινο, elegant μπουκάλι.\nTο matcha tea είναι γνωστό τα τελευταία χρόνια στην Ελλάδα και μάλιστα οι λάτρεις του "ορκίζονται” στις ευεργετικές του ιδιότητες. Φυσικά και δεν είναι καθόλου τυχαίο ότι από την ημέρα που εμφανίστηκε στη χώρα μας πολύ σύντομα καθιερώθηκε ως αγαπημένη συνήθεια. Προφανώς κάτι ξέρουν οι Ιάπωνες που εδώ και 3.000 χρόνια το έχουν εντάξει στην καθημερινή τους ρουτίνα! Γνωρίζουν καλά τα ευεργετικά του αποτελέσματα στην υγεία του ανθρώπου, καθώς και ότι βελτιώνει τη διάθεσή του και την συγκέντρωσή του.\nΤι είναι όμως το διάσημο πλέον matcha tea;\nΕίναι το πιο εκλεκτό τσάι στον κόσμο! Κυριολεκτικά, σημαίνει τσάι σε μορφή πούδρας, στην ουσία είναι η αλεσμένη σκόνη που προέρχεται από ολόκληρα φύλλα πράσινου τσαγιού. Τα συγκεκριμένα φύλλα πράσινου τσαγιού μεγαλώνουν στην σκιά, καλυμμένα με υφάσματα, διαδικασία που τα βοηθάει να συμπυκνώσουν τα συστατικά τους και να έχουν πιο δυνατή γεύση. Επίσης με αυτόν τον τρόπο ενισχύεται η χλωροφύλλη και αποκτά το matcha το χαρακτηριστικό έντονο πράσινο χρώμα του.\nΤο γεγονός ότι καταναλώνουμε ολόκληρο το φύλλο και όχι μόνο το εκχύλισμά του είναι και ο βασικός λόγος που η θρεπτική του αξία ανεβαίνει κατακόρυφα. Σύμφωνα με τους ειδικούς καταναλώνοντας matcha tea προσλαμβάνουμε 137 φορές τα αντιοξειδωτικά του απλού πράσινου τσαγιού και 12 φορές τη θρεπτική του αξία.\nΤα τελευταία χρόνια και στην Ελλάδα απολαμβάνουμε το matcha tea και μάλιστα με πολλούς τρόπους, ακόμα και στα γλυκά. Φαίνεται όμως πως έφτασε η ώρα να το απολαμβάνουμε σε καθημερινή βάση κρύο ή ζεστό, σ’ ένα γυάλινο, elegant μπουκάλι.\nΠρόκειται για το YOKO. Ένα matcha tea, ελιξήριο σώματος και ψυχής από υψηλής ποιότητας πρώτες ύλες. Ένα αντίδοτο στη δύσκολη καθημερινότητά μας.\n· Το βασικό χαρακτηριστικό του YOKO είναι οι άριστες πρώτες ύλες που χρησιμοποιούνται για την παραγωγή του.\n· Βασίζεται σε μια παραδοσιακή Ιαπωνική συνταγή και ξεχωρίζει εξαιτίας της ποιότητας και της απλότητας των συστατικών του. Κρυστάλλινο νερό πηγής και ακατέργαστη ζάχαρη από ζαχαροκάλαμο.\n· Είναι εύγευστο, απολαυστικό, 100% φυσικό και χαρίζει ενέργεια.\n· Το YOKO είναι ένα υγιεινό ποτό που βασίζεται αποκλειστικά σε φυσικά συστατικά που όχι μόνο βοηθούν στη βελτίωση της διάθεσης αλλά, πάνω από όλα, είναι ευεργετικά για το σώμα με αναζωογονητικά αποτελέσματα.\n· Επίσης τα υψηλά επίπεδα κατεχινών που περιέχει έχουν ισχυρή αντιοξειδωτική δράση, επιταχύνουν το μεταβολισμό και καθυστερούν τη γήρανση. Η φυσική καφεΐνη του απελευθερώνεται πιο αργά σε σχέση με την καφεΐνη του καφέ κι έτσι προσφέρει στον οργανισμό ήρεμη ενέργεια που διαρκεί ώρες χωρίς όμως να δημιουργεί υπερδιέγερση.\n· Το τσάι Matcha που εμπεριέχεται στο YOKO είναι μία από τις πιο ισχυρές πηγές αντιοξειδωτικών.\nΙδού τι μπορείς να κάνεις κάθε πρωί για να χάνεις λίπος όλη μέρα 5 συνήθειες για να καις θερμίδες όλη μέρα


Φασόλια μαυρομάτικα Καστοριάς ΚΟΥΛΗ 1 kg | Ebloko\nΦασόλια μαυρομάτικα Καστοριάς ΚΟΥΛΗ 1 kg.\nΜικρά μαυρομάτικα φασόλια, μεγέθους μικρότερου από 1cm, χρώματος υποκίτρινου-μπεζ, αφράτα, λαμπερά, από τα εύφορα εδάφη της Καστοριάς. Βράζουν γρήγορα, είναι λεπτόφλουδα, έχουν απαλή γεύση & άριστη εμφάνιση. Είναι ιδανικά για σαλάτες.\nΤο έδαφος και το κλίμα της Καστοριάς ευνοεί την καλλιέργεια οσπρίων εξαιρετικής ποιότητας. Τα όσπρια Καστοριάς καλλιεργούνταν από τα χρόνια του λιμναίου οικισμού Δισπηλιού Καστοριάς. Η καλλιέργεια τους στην περιοχή είναι παραδοσιακή και ήπιας διαχείρισης.\nΤα μαυρομάτικα (Vigna – Bίγνα η ονυχωτή) πήραν το όνομά τους από τη μαύρη τελίτσα που έχουν στη μια άκρη τους. Λέγονται επίσης και γυφτοφάσουλα. Ημιαναρριχώμενο φασόλι με στρογγυλούς λοβούς. Το μήκος των λοβών του φυτού είναι περίπου 20 – 23 cm, και το πλάτος 1,2 cm. Το δε χρώμα του φυτού είναι βαθύ πράσινο. Οι σπόροι έχουν μικρό μέγεθος και χρώμα μπεζ με μαύρο μάτι. Μπορεί να καλλιεργηθεί ακόμη και ξηρικό.\nΗ εταιρία Κούλη ιδρύθηκε το 2011 και εδρεύει στο Πλατύ Πρεσπών- Φλώρινας. Εκεί βρίσκονται και οι ιδιόκτητες εγκαταστάσεις του διαλογητηρίου όπου πραγματοποιείται ο ποιοτικός έλεγχος από έμπειρο γεωπόνο της εταιρείας, η διαλογή και η συσκευασία των προϊόντων, ώστε να μας προσφέρουν κάθε χρόνο τα ποιοτικότερα όσπρια.\nΤα μαυρομάτικα είναι μια καλή εναλλακτική πηγή πρωτεΐνης για όσους δεν τρώνε κρέας. Οι πρωτεΐνες βοηθούν στη διατήρηση της υγείας του σώματος και ενισχύουν τους μύες και τη φυσική κατάσταση. Επιπλέον, μελέτες αναφέρουν (πηγή:USDA) ότι τα μαυρομάτικα φασόλια είναι καλή πηγή βιταμίνης Α (καροτενοειδών), η οποία συμβάλλει στην ομαλή λειτουργία της όρασης, καθώς προστατεύει τους ιστούς των ματιών και συμβάλλει στην υγιή ανάπτυξή τους.\nΕνέργεια / Energy 330 Kcal / 1394 Kj\nΛιπαρά / Fat 1.9g\nΥδατάνθρακες / Carbohydrates 49.9g\nΣάκχαρα / Sugar 4.1g\nΠρωτεΐνες / Proteins 22.5g


Αχιλλέας Νεοκάστρου - Κι όμως ο Καφές δεν ήταν ο...τελευταίος!\n31 Αυγούστου 2012 στις 20:02\nΑχιλλέας Νεοκάστρου – Κι όμως ο Καφές δεν ήταν ο…τελευταίος!\nΚαι ενώ ξεκινήσαμε να γράφουμε τα πάρε-δώσε όλων των ομάδων, τελευταία μέρα των μεταγραφών σήμερα, η κλήση από Νεόκαστρο μας άλλαξε τα σχέδια, καθώς πιστέψαμε ότι ο Καφές θα ήταν ο…τελευταίος της μέρας!\nΚι όμως ο Στέργιος Μπούθας δεν είχε πει την τελευταία του λέξη και λίγη ώρα πριν εκπνεύσει και επίσημα η μεταγραφική περίοδο συμφώνησε σε όλα με τον Γιώργο Τζεϊρανίδη!\nΟ πρώην παίκτης των Λευκαδίων, βρέθηκε αργά το απόγευμα στο Νεόκαστρο και έγινε αγώνας δρόμου για να προλάβουν οι ιθύνοντες των «ασπρόμαυρων» να καταθέσουν εγκαίρως το δελτίο του!\nΈτσι o 26χρονος αμυντικός θα γίνει και αυτός μέλος του φετινού Αχιλλέα, που απαρτίζεται από παίκτες που όλοι σχεδόν έχουν παραστάσεις από επαγγελματικά πρωταθλήματα!\nΘυμίζουμε ότι ο Γιώργος έφτασε μια ανάσα από τη μετακόμιση του στη Νάξο και συγκεκριμένα στον Πανναξιακό του Γιώργου Βλαστού, όμως παρέμεινε στην Ημαθία και τελικά σήμερα, τελευταία μέρα των μεταγραφών, γίνεται κάτοικος Νεοκάστρου.\nΑνακοίνωσε Τζεϊρανίδη ο Αστέρας Τριποτάμου\nΕκκίνηση στη μεταγραφική δραστηριότητα για τον Αστέρα Τριποτάμου, που ανακοίνωσε πριν λίγη ώρα την απόκτηση του Γιώργου Τζεϊρανίδη…\n12 Ιουλίου 2019 στις 00:54\nΗ Άνω Μερά είναι η πρωταθλήτρια Κυκλάδων για τη σεζόν 2018-2019…\nΝάουσα – Επιστροφή στα πάτρια!\nImathia Sports News – Βγάλτε τα…μπλοκάκια και σημειώστε!


Global Voices στα Ελληνικά » Γιατί πρέπει να συνεχίσουμε να δίνουμε σημασία στο Τουρκμενιστάν · Global Voices στα Ελληνικά » Print\nΜεταφράστηκε 20/09/2019 11:59 GMT 1\t · Σύνταξη Ruslan Myatiev Μετάφραση Veroniki Bacharidi-Krikoni\nΚατηγορίες: Κεντρική Ασία και Καύκασος, Τουρκμενιστάν, Ανθρώπινα Δικαιώματα, Διεθνείς Σχέσεις, Λογοκρισία, Μέσα των πολιτών, Πολιτική, Γέφυρα\nΠαρουσιαστής ειδήσεων στο τηλεοπτικό κανάλι του Τουρκμενιστάν Altyn Asyr παρουσιάζει τα τελευταία κατορθώματα του Προέδρου Γκουρμπανγκουλί Μπερντιμπουχαμέντοφ. Το Τουρκμενιστάν έχει ένα από τσ χειρότερα παγκόσμια ρεκόρ στην ελευθερία των ΜΜΕ. Watan Habarlaty, YouTube video,  28 Αυγούστου 2019.\nΤο Τουρκμενιστάν, μια άνυδρη χώρα στην Κεντρική Ασία, κυβερνάται από ένα νάρκισσο πρόεδρο,  γνωστό για παράδοξα σόου δημοσιότητας και ματαιόδοξα εγχειρήματα, παράλληλα με ένα πραγματικά απογοητευτικό ρεκόρ στα ανθρώπινα δικαιώματα. Προεδρεύει ενός κράτους, το οποίο, παρά τον πλούτο του σε φυσικούς πόρους, βρίσκεται σε βαθιά οικονομική κρίση. Η κατάσταση για τους απλούς Τουρκμένους είναι απελπιστική, με αυξανόμενη ανεργία και ελλείψεις σε τρόφιμα. Καθώς αυξάνονται οι ουρές έξω από καταστήματα, ξεσπούν αψιμαχίες ακόμα και για ένα καρβέλι ψωμί.\nΌπως είναι αναμενόμενο, οι Αρχές δεν είναι πρόθυμες να δημοσιοποιούν τέτοιες κακουχίες. Η χώρα πρόσφατα κατατάχθηκε στον πάτο του Δείκτη Παγκόσμιας Ελευθερίας του Τύπου των Δημοσιογράφων Χωρίς Σύνορα για το 2019 , ξεπερνώντας τη Βόρειο Κορέα και τη Συρία. Τα ανεξάρτητα ΜΜΕ είναι ανύπαρκτα και η επικοινωνία μεταξύ των πολιτών είναι αυστηρά περιορισμένη, οπότε αν τυχόν “ταξιδέψουν” ειδήσεις, γίνεται στα κρυφά. Εδώ μπαίνω εγώ.\nΕίμαι ο ιδρυτής και αρχισυντάκτης του Turkmen.News , ενός ειδησεογραφικού ιστότοπου με έδρα τις Κάτω Χώρες, που ξεκίνησε το 2010 με την ονομασία Alternative Turkmenistan News [Εναλλακτικές Ειδήσεις του Τουρκμενιστάν]. Δημοσιεύουμε νέα και αναλύσεις για το οικονομικό, κοινωνικό και πολιτικό περιβάλλον της χώρας. Η δουλειά μου με έμαθε ότι η απόκτηση αντικειμενικής πληροφόρησης εκτός Τουρκμενιστάν είναι τόσο δύσκολη όσο και εξαιρετικά ζωτικής σημασίας.\nΤον περασμένο Ιούλιο, συμμετείχα σε μια εκδήλωση στο Λονδίνο από το Κέντρο Εξωτερικής Πολιτικής [Foreign Policy Centre], μια “δεξαμενή σκέψεων” στο Ηνωμένο Βασίλειο. Σε συνεργασία με ακαδημαϊκούς, ερευνητές και πολιτικούς, ξεκινήσαμε μια έκθεση, η οποία στοχεύει να φέρει διεθνή προσοχή για την κατάσταση στη χώρα μου. Με τίτλο Φακός στο Τουρκμενιστάν , η έκθεση ρίχνει φως σε ένα από τα πιο απολυταχικά και διεφθαρμένα καθεστώτα παγκοσμίως.\nΤα κρατικά ιδρύματα στο Τουρκμενιστάν είναι και διεφθαρμένα και δυσλειτουργικά. Πρόσφατα έγραψα για τις φυλακές , όπου είναι γεμάτες ασθένειες και οι φύλακες έχουν αναπτύξει τα δικά τους ανεπτυγμένα συστήματα εκβιασμού για να επιτρέψουν στους κρατούμενους την πρόσβαση σε βασικά πράγματα. Η χώρα εξασκεί μεσαιωνικές μεθόδους βασανισμού, βίαιες εξαφανίσεις  και ετήσιες παρουσιάσεις ενός από τα πιο σοκαριστικά δείγματα καταναγκαστικής εργασίας  κατά τη διάρκεια της ετήσιας γιορτής βαμβακιού.\nΗ έκθεση υπογράμμισε ένα εσωτερικό επιχειρηματικό περιβάλλον σάπιο ως το μεδούλι. Πρόσφατη αποκαλυπτική μου δημοσίευση  για συμβόλαιο υποδομών 2,3 δις δολαρίων προς ώφελος του κουνιάδου του Προέδρου είναι απλά ένα παράδειγμα των δικτύων κέρδους, τα οποία υφίστανται αποκλειστικά για τη διασφάλιση της βιωσιμότητας του καθεστώτος. Η ομάδα στο Λονδίνο επεσήμανε ότι οι ξένες επενδύσεις τα τελευταία χρόνια έχουν εκτροχιαστεί μέσω της απρόβλεπτης απόρριψης συμβάσεων και αδειών. Aρκετοί πελάτες, συμπεριλαμβανομένου του ρωσικού τηλεπικοινωνιακού φορέα MTS και της λευκορωσικής κατασκευαστικής εταιρείας Belgorkhimprom, τώρα συντονίζονται για να υποβάλουν καταγγελία κατά της κυβέρνησης του Τουρκμενιστάν. \nΟι απλοί πολίτες στο Τουρκμενιστάν δεν έχουν πρόσβαση σε τέτοιες ειδήσεις, είτε από εγχώριες είτε από ξένες πηγές. Όλα τα ξένα μέσα ενημέρωσης  απαγορεύονται. Αυτό δεν αφορά μόνο δυτικά ΜΜΕ όπως το Reuters, το BBC και την Deutsche Welle, αλλά και ρωσόφωνες ιστοσελίδες (τόσο φιλοκρεμλινικές όσο και αντιπολιτευτικές), όπως οι Meduza, TASS και Ekho Moskvy. Αν και υπάρχουν πολλές τουρκμενικές εφημερίδες, οι δημοσιεύσεις τους είναι τυποποιημένες και όλες δοξάζουν τον Πρόεδρο Γκουρμπανγκουλί Μπερντιμπουχαμέντοφ.\nΑλλά ακόμη και σε τέτοιο σκοτάδι, υπάρχει ένα ίχνος ελπίδας. Προγράμματα αφιερωμένα στην αναφορά των καθημερινών βασάνων του τουρκμενικού λαού δημιουργούνται εκτός πρόσβασης του καθεστώτος, όπως το Chronicles of Turkmenistan  με έδρα τη Βιέννη. Ιστοσελίδες όπως αυτές είναι η μόνη μορφή αξιόπιστων πληροφοριών για τη χώρα. Η ιστοσελίδα μου, Turkmen.News, συνεργάζεται με ένα δίκτυο γενναίων Τουρκμένων, που κινούν λαθραία ειδήσεις εκτός χώρας μέσω κρυπτογραφημένων συστημάτων ανταλλαγής μηνυμάτων. Το κάνουν με σημαντικό κίνδυνο για τον εαυτό τους και τις οικογένειές τους. Αρκετοί δημοσιογράφοι στο Τουρκμενιστάν έχουν ήδη συλληφθεί ή, όπως και εγώ, αναγκάστηκαν να εγκαταλείψουν τη χώρα.\nΟ Gaspar Matalaev  ήταν ένας από τους δημοσιογράφους μας, που παρακολουθούσε τη χρήση καταναγκαστικής εργασίας κατά τη συγκομιδή του βαμβακιού. Το 2016, συνελήφθη με “στημένες” κατηγορίες για απάτη και δωροδοκία και καταδικάστηκε σε τρία χρόνια φυλάκισης. Στις 6 Σεπτεμβρίου 2019 τελικά απελευθερώθηκε, αφότου εξέτισε πλήρως την ποινή του. Ένας άλλος από τους δημοσιογράφους μας, ο Saparmamed Nepeskuliev, καταδικάστηκε σε τρία χρόνια φυλάκισης το 2015 για δήθεν κατοχή παράνομων ουσιών. Τόσο ο Matalaev όσο και ο Nepeskuliev έλαβαν υποστήριξη από τη διεθνή κοινότητα για τα ανθρώπινα δικαιώματα και από μια ομάδα εργασίας των Ηνωμένων Εθνών. Μετά την απελευθέρωσή του τον Μάιο του 2018, ο Nepeskuliev εγκατέλειψε το Τουρκμενιστάν οριστικά  τον Μάρτιο φέτος.\nΆλλοι όμως εξακολουθούν να λιώνουν στη φυλακή. Οι οικογένειες λαμβάνουν ελάχιστες πληροφορίες σχετικά με την υγεία ή τον τόπο των αγαπημένων τους. Η εκστρατεία  “Αποδείξτε ότι είναι ζωντανοί” καταγράφει 121 εξαφανίσεις στο σύστημα φυλακών του Τουρκμενιστάν, αν και ο πραγματικός αριθμός είναι αναμφίβολα υψηλότερος. Ένας πολιτικός κρατούμενος, ο Gulgeldi Annaniyazov, είναι φυλακισμένος εδώ και πάνω από 10 χρόνια. Αυτό το διάστημα η οικογένειά του έχει λάβει μόνο βασικές πληροφορίες σχετικά με την κατάστασή του.\nΗ βαρύτητα των σχετικών κινδύνων διαπερνά το έργο μου ως αρχισυντάκτης της έκδοσής μας. Καθώς η κυβέρνηση του Τουρκμενιστάν χρησιμοποιεί εξελιγμένες τεχνικές επιτήρησης  για την παρακολούθηση του πληθυσμού της, είναι επικίνδυνο να δημοσιευτεί οποιοδήποτε περιεχόμενο, που μπορεί να εντοπιστεί σε συγκεκριμένο χρόνο ή τοποθεσία, που θα αναγνώριζε την πηγή. Λαμβάνουμε την ευθύνη μας απέναντι στους δημοσιογράφους μας πολύ σοβαρά, ακόμα και αν αυτό περιορίζει την ικανότητά μας να γράφουμε για ειδήσεις έκτακτης επικαιρότητας άμεσα.\nURL to article: https://el.globalvoices.org/2019/09/54034\n YouTube video,: https://www.youtube.com/watch?v=0yaza-jKLcc\n νάρκισσο πρόεδρο,: https://el.wikipedia.org/wiki/%CE%9A%CE%BF%CF%85%CF%81%CE%BC%CF%80%CE%B1%CE%BD%CE%B3%CE%BA%CE%BF%CF%85%CE%BB%CE%AF_%CE%9C%CF%80%CE%B5%CF%81%CE%BD%CF%84%CE%B9%CE%BC%CE%BF%CF%85%CF%87%CE%B1%CE%BC%CE%AD%CE%BD%CF%84%CE%BF%CF%86\n Φακός στο Τουρκμενιστάν: https://fpc.org.uk/publications/spotlight-on-turkmenistan/\n βίαιες εξαφανίσεις: https://en.turkmen.news/tag/prove-they-are-alive/\n καταναγκαστικής εργασίας: https://en.turkmen.news/tag/forced-labor/\n αποκαλυπτική μου δημοσίευση: https://en.turkmen.news/news/turkmen-president-s-brother-in-law-involved-in-construction-of-2-3bn-expressway/\n υποβάλουν καταγγελία κατά της κυβέρνησης του Τουρκμενιστάν.: https://www.reuters.com/article/turkmenistan-economy/foreign-companies-queue-up-to-sue-cash-strapped-turkmenistan-idUSL8N21U3Q6\n ξένα μέσα ενημέρωσης: https://en.turkmen.news/tag/freedom-of-speech/\n Chronicles of Turkmenistan: https://en.hronikatm.com/\n εγκατέλειψε το Τουρκμενιστάν οριστικά: https://www.rferl.org/a/jailed-harassed-rfe-rl-correspondent-leaves-turkmenistan/29839464.html\n εξελιγμένες τεχνικές επιτήρησης: https://www.opendemocracy.net/en/odr/how-turkmenistan-spies-on-its-citizens/


ΠΡΟΣΚΛΗΣΗ ΑΓΙΑΣΜΟΥ & ΕΝΑΡΞΗ ΚΑΤΗΧΗΤΙΚΩΝ ΣΥΝΑΞΕΩΝ | ΚΑΘΕΔΡΙΚΟΣ Ι.Ν. ΚΟΙΜΗΣΕΩΣ ΤΗΣ ΘΕΟΤΟΚΟΥ Γ.Ο.Χ. ΠΕΙΡΑΙΩΣ\n21 Σεπ 2021 cathedral.impc\nΜε τη χάρη της Παναγίας μας, συνεχίζουμε & φέτος το “ταξίδι” για τον πραγματικό προορισμό που είναι η ένωση μας με τον Τριαδικό Θεό.\nΚόντρα στα αρνητικά μηνύματα των καιρών στα μέσα μαζικής ενημέρωσης και στα κοινωνικά δίκτυα, με “αγώνα”, χωρίς αγωνία, τα παιδιά του Καθεδρικού μας Ι. Ναού, κατηχούνται με ήθος και έθος στη μελέτη της Αγίας Γραφής & της Ιεράς Παράδοσης – της Ορθόδοξης Χριστιανής αγωγής με βιωματικό & διαδραστικό τρόπο.\nΜέσα από χαρούμενα ποιήματα, τραγούδια, προσευχές, χειροτεχνία, ζωγραφική, πολύ παιχνίδι, αινίγματα, εξάσκηση γνώσεων, προβολή ψυχοφελών ταινιών, παρουσιάσεις power point, γιορτές Χριστουγέννων με την λήξη κατηχητικής χρονιάς, αλλά ταυτόχρονα με επισκέψεις σε χώρους αναψυχής, άθλησης, συμμετοχή σε πράξεις αγάπης σε άλλα παιδιά. Η συντροφιά βρίσκετε με πραγματικούς φίλους που κοινό χαρακτηριστικό έχει, την ελπίδα, τη χαρά και την ελευθερία, μέσα από την σκέπη της Εκκλησίας μας.\nΟ Εφημέριος μας Πρωτοπρεσβύτερος π. Γεώργιος Κοντογιώργης μαζί με κατηχητές και κατηχήτριες, υπό την ευλογία του Σεβασμιώτατου Μητροπολίτη μας κ. Γεροντίου, σας προσκαλούν στον Αγιασμό και την έναρξη των συνάξεων, που θα γίνει την Κυριακή 3/10/21 ν.η. μετά τη Θεία Λειτουργία.


Ξεκινήστε ένα ταξίδι ανυπέρβλητης αριστοκρατικής ομορφιάς. Περιπλανηθείτε στους πλακόστρωτους δρόμους της Βιέννης και γνωρίστε ένα ένα τα παλάτια της.\nΤο εντυπωσιακό περιβάλλον της Πράγας αναδεικνύεται μέσα από τις διαδρομές στον αστικό και ιστορικό της πυρήνα. Ο ρομαντισμός βρίσκει την καλύτερη έκφραση του πάνω στη Γέφυρα του Καρόλου, σημείο συνάντησης και αναφοράς της πόλης.\n[Αναχωρήσεις από Θεσσαλονίκη στις 18/12]\nAirtour \_ Κατηγορίες \_ Εκδρομές με γκρουπ \_ Κεντρική Ευρώπη \_ Βιέννη - Πράγα 5 ημ.


ESPERANZA ηλεκτρικός μύλος πιπεριού/αλατιού EKP001B φορητός μπλε | allSmart\nESPERANZA ηλεκτρικός μύλος πιπεριού/αλατιού EKP001B φορητός μπλε\n9,90 € ή 1787 Πόντοι\nπιπέρι ή αλάτι\nμεταβλητό μέγεθος άλεσης\nESPERANZA ηλεκτρικός μύλος πιπεριού/αλατιού EKP001B, φορητός, μπλε Ηλεκτρικός μύλος με τον οποίον μπορείτε να αλέσετε πιπέρι ή αλάτι. Προσφέρει τη δυνατότητα να μεταβάλετε το αποτέλεσμα της άλεσης, ώστε να επιτύχεται μέγεθος κόκκου που εσείς επιθυμείτε. Είναι εύκολος στη χρήση, καθώς αλέθει με το πάτημα ενός κουμπιού, τροφοδοτείται με μπαταρίες τύπου ΑΑ και διαθέτει LED λειτουργίας. Για την τοποθέτηση των μπαταριών και του προϊόντος προς άλεση, κρατήστε σταθερά τη βάση με το ένα χέρι και στρέψτε σε αντίθετη φορά από το ρολόι το επάνω μέρος, με το άλλο χέρι. Τεχνικά χαρακτηριστικά μήκος: 23cm διάμετρος: 5cm τροφοδοσία: 4x AA μπαταρίες (δεν συμπεριλαμβάνονται) μεταβλητό μέγεθος άλεσης: ναι\nΗobby Σόμπα Χαλαζία 1600W HQH-81046 με 2 Βαθμίδες Θέρμανσης\n39,90 € 26,85 € ή 6572 Πόντοι\nHonor Activity Tracker Band 6 Meteorite Black\n59,90 € ή 22885 Πόντοι 13469 Πόντοι


Συμβουλές ασφαλείας για το φθινόπωρο – DC Security\nΣυμβουλές ασφαλείας για το φθινόπωρο\nΑρχική/Blog/Συμβουλές ασφαλείας για το φθινόπωρο\nΌσο κι αν μας στεναχωρεί, το καλοκαίρι πλέον έχει αρχίσει να τελειώνει. Το άνοιγμα το σχολείων πάντα συνοδεύει και το τέλος του καλοκαιριού και μας προετοιμάζει για την οργάνωση των χειμωνιάτικων ρούχων μας.\nΜπορεί να έχουμε πολλά στο νου μας για να προετοιμαστούμε σωστά για το φθινόπωρο και το χειμώνα που έρχεται αλλά δεν πρέπει να αμελήσουμε σε καμία περίπτωση την ασφάλεια στο σπίτι μας. Αν και μπορεί να μας φανεί υπερβολή να ασχοληθούμε και με αυτό το θέμα καλό θα ήταν να ακολουθήσουμε ορισμένες συμβουλές για προετοιμαστούμε σωστά.\nΑσφαλίζουμε τα παράθυρα\nΚατά τη διάρκεια του καλοκαιριού πολλοί μπορεί να αφήναμε ανοικτά τα παράθυρα το βράδυ (ειδικά αν κατοικούμε σε διαμέρισμα) για να δροσιζόμαστε. Μπορεί να μας φαίνεται σαν μια αθώα συνήθεια αλλά θα πρέπει να έχουμε στο νου μας πως πρέπει πάντα να κλείνουμε και να ασφαλίζουμε τα παράθυρα και τα παντζούρια μας.\nΑκόμα κι αν έχουμε λάβει όλα τα μέτρα προστασίας ενάντια σε εξωτερικές απειλές δεν θα πρέπει να ξεχνάμε τα προβλήματα που μπορεί να προκύψουν στο εσωτερικό του σπιτιού μας. Τα προβλήματα αυτά μπορεί να μην μας θέτουν άμεσα σε κίνδυνο αλλά μπορεί να μας κοστίσουν πολύ αν δεν αφιερώσουμε λίγο χρόνο για την επίλυση τους. Για παράδειγμα θα πρέπει να έχουμε το νου μας για την εμφάνιση αυξημένης υγρασίας όσο μπαίνουμε για τα καλά στο φθινόπωρο.\nΕάν διαθέτουμε κήπο και κατοικούμε σε μονοκατοικία θα πρέπει να έχουμε στο νου μας πως μπορούμε να αποτρέψουμε πιθανούς διαρρήκτες εφαρμόζωντας μια συγκεκριμένη αρχιτεκτονική τοπίου στον κήπο μας. Ένας περιποιημένος κήπος δείχνει πως το σπίτι είναι κατοικήσιμο και δεν τραβάει τα βλέμματα των διαρρηκτών.\nΕπίσης προσπαθούμε να μην αφήνουμε πολλά κενά ανάμεσα στον φράχτη μας και προσέχουμε ιδιαίτερα τα σημεία που υπάρχει ελλιπής φωτισμός καθώς μπορεί κάποιος να κρυφτεί σε αυτά.\nΟ ασφαλέστερος τρόπος για να προστατεύσετε το σπίτι και την οικογένειά σας είναι να προβείτε στην αγορά και εγκατάσταση ενός συστήματος συναγερμού ή/και καμερών ασφαλείας. Εκμεταλευτείτε τις φθινοπωρινές προσφορές μας και επικοινωνήστε άμεσα μαζί μας!\ndcsec2017-09-18T09:50:09+02:00Σεπτέμβριος 18th, 2017|Blog|


ΚΑΤΑΣΚΕΥΑΣΤΗΣ ΧΡΩΜΑ ΜΕΓΕΘΟΣ ΕΙΔΟΣ Περισσότερα φίλτρα\nAXON13 ARMY RACE1\nΚαφέ2 Κίτρινο1 Λευκό2 Μαύρο10 Μπλε Σκούρο1\n421 361 388 3912 4014 4113 4212 4314 4414 4514 4612 4713\nΔερμάτινες Παντόφλες Crocs AXON LEATHER SLIPPER\nΥλικό: κατασκευασμένο από δέρμα και ελαστική σόλα Εσωτερικός πάτος: ανατομικός Σόλα: αντιολισθητική Κατάλληλη για χρήση σε ιατρεία, νοσοκομεία..\nΑνδρικό αδιάβροχο μποτάκι με αποσπώμενο πάτο και εσωτερική επένδυση Άνω μέρος: Αδιάβροχο δέρμα full grain. To δέρμα full grain είναι εξαιρετικής ποιότητας και αντοχής και δεν έχει υποστεί τομές ή λειάνσεις. H επεξεργασία με έλαια του παρέχει αξιοσημείωτη αντοχή στο νερό σε σύγκριση με άλλου τύπου δ..\nΦΕΡΜΟΥΑΡ YKK ΚΑΙ ΕΞΤΡΑ ΔΕΡΜΑ ΜΕ VELCRO KAI TROUK ΓΙΑ ΑΡΙΣΤΗ ΕΜΦΑΝΙΣΗ ΚΑΙ ΑΕΡΟΣΤΕΓΕΣ ΚΛΕΙΣΙΜΟ ΣΟΛΑ ΑΠΟ ΥΛΙΚΟ PU ΠΟΥ ΠΡΟΣΦΕΡΕΙ ΥΨΗΛΗ ΑΝΤΟΧΗ ΣΤΟ ΧΡΟΝΟ, ΕΥΕΛΙΞΙΑ, ΙΔΙΑΙΤΕΡΑ ΕΛΑΦΡΥ ΚΑΙ ΜΑΛΑΚΟ ΠΑΤΗΜΑ. ΚΑΘΕ ΚΟΥΤΙ ΣΥΝΟΔΕΥΕΤΑΙ ΑΠΟ ΤΟ ΠΙΣΤΟΠΟΙΗΤΙΚΟ ΤΟΥ, ΟΣΟΝ ΑΦΟΡΑ ΤΗΝ ΠΟΙΟΤΗΤΑ ΤΟΥ ΔΕΡΜΑΤΟΣ, ΤΗΣ ΣΟΛΑΣ ΚΑΙ ΤΗ..\nΥλικό: άνω μέρος και σόλα κατασκευασμένα από PVC Εσωτερικός πάτος: πολυουρεθάνης αποσπώμενος με δυνατότητα πλυσίματος Σόλα: Τρακτερωτή για εύκολο καθάρισμα και απομάκρυνση ακαθαρσιών. Ψηλό τακούνι για απορρόφηση των κραδασμών. Ανθεκτική σε επαφή με πετρελαιοειδή Φόδρα: ελαφριά πολυεστερική φόδρα ..\nΆνω μέρος: Δέρμα ACTION SMOOTH. Εσωτερικός αποσπώμενος πάτος με δυνατότητα πλυσίματος. Φόδρα: Ύφασμα τρισδιάστατης πλέξης υψηλής αναπνευσιμότητας με δυνατότητα απομάκρυνσης της υγρασίας και της θερμότητας από το εσωτερικό μέρος του υποδήματος. Υψηλή αντίσταση έναντι της τριβής. Σόλα: Διπλής πυκν..\nΤύπος προστασίας: S1 SRC Πιστοποίηση: ΕΝ 20345 Χαρακτηριστικά: Μεταλλική προστασία δακτύλων Άνω μέρος: συνδυασμός από KPU και διαπνέοντα πολυεστέρα Φόδρα: Εσωτερική διαπνέουσα φόδρα 3D ανθεκτική στην τριβή. Εσωτερικός πάτος: Εσωτερικός αποσπώμενος αντιστατικός πάτος. Σόλα: Σόλα πολυουρεθάνης χ..\nΤύπος προστασίας: O1 SRC Πιστοποίηση: ΕΝ 20347 Χαρακτηριστικά: Χωρίς προστασία δακτύλων και πέλματος Άνω μέρος: ύφασμα πολυεστέρα πάχους 1,8-2mm ισχυρής πλέξης Εσωτερική διαπνέουσα φόδρα 3D ανθεκτική στη τριβή. Εσωτερικός αποσπώμενος αντιστατικός πάτος. Σόλα πολυουρεθάνης χαμηλού προφίλ, αντισ..\nΆνω μέρος: Δέρμα κρούτα μαύρου χρώματος. Η εξωτερική πλευρά του δέρματος φέρει επικάλυψη με χρωστική ρητίνη προστατεύοντας το δέρμα από λεκέδες και φθορές από μηχανικές καταπονήσεις. Εσωτερικός πάτος: Αποσπώμενος πάτος με δυνατότητα πλυσίματος. Προστασία δακτύλων: Μεταλλική Φόδρα: Εσωτερική αφρώδ..\nΆνω μέρος: Δέρμα κρούτα μαύρου χρώματος. Η εξωτερική πλευρά του δέρματος φέρει επικάλυψη με χρωστική ρητίνη προστατεύοντας το δέρμα από λεκέδες και φθορές από μηχανικές καταπονήσεις. Εσωτερικός πάτος: Αποσπώμενος πάτος με δυνατότητα πλυσίματος. Φόδρα: Εσωτερική αφρώδης φόδρα βοηθάει στην απομάκρυν..\nΆνω μέρος: Δέρμα CRAZY HORSE Εσωτερικός αποσπώμενος πάτος με δυνατότητα πλυσίματος Φόδρα: Ύφασμα τρισδιάστατης πλέξης υψηλής αναπνευσιμότητας με δυνατότητα απομάκρυνσης της υγρασίας και της θερμότητας από το εσωτερικό μέρος του υποδήματος. Υψηλή αντίσταση έναντι της τριβής. Σόλα: Διπλής πυκνότητα..\nΆνω μέρος από PVC. Σόλα από νιτρίλιο, τρακτερωτή για εύκολο καθάρισμα και απομάκρυνση ακαθαρσιών. Ψηλό τακούνι για απορρόφηση των κραδασμών. Ανθεκτική σε επαφή με πετρελαιοειδή, διαλύτες και διάφορα χημικά. Eλαφριά πολυεστερική φόδρα. Mεταλλική προστασία δακτύλων. Mεταλλική προστασία πέλματος. ..


Ο Τσιτσιπάς έχασε μέσα από τα χέρια του την πρόκριση στον τελικό του Σινσινάτι\nΕπική ανατροπή από τον Ζβέρεφ\n22/08/2021 - 8:59πμ\n(Φωτ.: Twitter / Western & Southern Open)\nΠαρότι ο Στέφανος Τσιτσιπάς έφτασε μία ανάσα από τη νίκη-πρόκριση στον τελικό του Western & Southern Open που γίνεται στο Σινσινάτι των ΗΠΑ, ο Αλεξάντερ Ζβέρεφ έκανε την ανατροπή και με 2-1 σετ (6-4, 3-6, 7-6) πήρε το εισιτήριο.\nΑν και ο Έλληνας τενίστας ήταν μπροστά 1-4 στο τρίτο σετ, ο Γερμανός αντίπαλός του κατάφερε να φτάσει στη νίκη.\nΣτο πρώτο σετ παρέμεναν ισόπαλοι μέχρι και το πέμπτο γκέιμ, οπότε έκανε το μπρέικ ο Αλεξάντερ Ζβέρεφ ο οποίος διατηρώντας το σερβίς του έγραψε το 1-0.\nΟ Γερμανός άρχισε πολύ καλά και το δεύτερο σετ αφού έκανε μπρέικ στον Στέφανο Τσιτσιπά, αλλά ο Έλληνας τενίστας απάντησε με ανάλογο τρόπο δύο φορές και έτσι διαμορφώθηκε αρχικά το 2-4 και στη συνέχεια το 3-6 (1-1 σετ).\nΠάντως, στο τελευταίο και καθοριστικό σετ, ενώ όλα έδειχναν ότι ο Στέφανος Τσιτσιπάς θα το κατακτήσει εύκολα αφού προηγήθηκε με 1-4 και 3-5, ο Αλεξάντερ Ζβέρεφ όχι μόνο διατήρησε το σερβίς του αλλά έκανε και μπρέικ στον Έλληνα τενίστα, γράφοντας το 5-5.\nΤελικά ο αγώνας πήγε στο 6-6 και ύστερα από ένα δραματικό τάι μπρέικ ο Γερμανός έκανε το 7-6 και το 2-1 σετ, και έτσι έκλεισε ραντεβού για τον σημερινό τελικό απέναντι στον Ρώσο Αντρέι Ρούμπλεφ.


λ‰΄μ�¤λ �ν„° μ �λ�©\nλΉ„λ°€ μ�”μ›�μ�Όλ΅� μ΄�λ�€λ��μ—�μ�µλ‹�λ‹¤. μ½”λ“�λ�…μ�€\nλ§¤μ£Ό ν™”, λ�©, ν† μ�¤μ „ 11μ‹� 30λ¶„\nλ“±λ΅�ν•� λ‚ μ§�\n6/4/2021, 3:09:00 AM\nν•�λ§�λ””λ΅� λ§�ν•�λ©΄? μ™Έκµ�μ•�λ³΄ μ�΄μ��λ“¤μ�„ μ‰½κ³ , λ„“κ³ , κΉ�κ²� λ‹¤λ£¨λ�” λ‰΄μ�¤λ �ν„°\nμ–Έμ � λ³΄λ‚΄μ£Όλ‚�μ�”? λ§¤μ£Ό ν™”, λ�©, ν† μ�¤μ „ 11μ‹� 30λ¶„\nμ™Έκµ�μ•�λ³΄λ�Όλ�” μ£Όμ �λ΅� λ�„κµ°κ°€μ™€ λ�€ν™”λ¥Ό λ‚�λ� λ³΄μ‹ μ � μ��μ�Όμ‹ κ°€μ�”? μ�΄ μ£Όμ �λ�” μ�°λ¦¬μ�� μ‚¶κ³Ό λ°€μ ‘ν•� κ΄€κ³„κ°€ μ��μ§€λ§�, κ΄�ν�� μ–΄λ µκ³ λ§‰μ—°ν•�κ²� λ��κ»΄μ§� λ•�κ°€ λ§�μ•„μ�”.Β μ™ μ§€ λ―Όκ°�ν•� μ£Όμ �λ�Όλ�” μƒ�κ°�μ—�, μ£Όλ³€ μ‚¬λ��λ“¤κ³Ό μ�΄μ•ΌκΈ°ν•�μ§€ μ•�κ²� λ��κΈ°λ�„ ν•�κ³ μ�”. κ·Έλ��λ�„ λ�„κµ¬λ³΄λ‹¤ μ�� μ•�κ³ μ‹¶μ–΄μ�”.\n<λ�Ένƒ€ μ›”λ”©>μ�€ μ�΄λ�° μ�°λ¦¬λ“¤μ�„ λΉ„λ°€κΈ°μ§€λ΅� μ΄�λ�€ν•©λ‹�λ‹¤. ν�‰μ†�μ—� μ ‘ν•�κΈ° μ–΄λ ¤μ�΄ μ™Έκµ�μ•�λ³΄ μ†�μ‹�λ“¤μ�„ μ‰½κ²� μ •λ¦¬ν•΄μ£Όκ³ , μ£Όμ � ν•�λ‚�λ¥Ό μ •ν•΄μ„� κΉ�κ²� λ“¤μ—¬λ‹¤λ³΄κΈ°λ�„ ν•�λ©°, ν•¨κ»� λ�¨μ—¬μ„� μ�΄μ•ΌκΈ°λ¥Ό λ‚�λ�„κΈ°λ�„ ν•©λ‹�λ‹¤. <λ�Ένƒ€ μ›”λ”©>μ�� λΉ„λ°€ μ�”μ›�μ�΄ λ��μ–΄ μ„�λ΅�μ�� κ΄€μ �μ�„ κ³µμ� ν•�κ³ , μ„Έμƒ�μ�„ ν™•μ�¥ν•΄λ³΄μ„Έμ�”. - μ—�λ””ν„°. μ–‘μ��\nμ™Έκµ�μ•�λ³΄κ°€ μ–‘λ³µ μ�…μ�€ μ¤‘λ…„ μ•„μ €μ”¨λ“¤μ�� μ „μ� λ¬Όμ�΄λ�Όκµ¬μ�”? (...) μ–΄λ µκ³ μ§€λ£¨ν•�κ³ λ”±λ”±ν•�κΈ°λ§� ν•�λ‹¤κµ¬μ�”? (...) μ™Έκ³„μ�Έμ�΄ λ§�λ“ λ“―ν•� 'ν�™ν•� λ””μ��μ�Έ' 'λ‡�λ�€λ©΄ μ½�ν…�μΈ 'λ΅� λ‚΄ μ†� μ•�μ�� λΉ„λ°€λ¬΄κΈ° μ �λ�€λ΅� μ�¥μ°©ν•΄ λ΄…μ‹�λ‹¤!\n- ν�¬λ¦¬μ—�μ�΄ν‹°λΈ� κ·Έλ£Ή κ±΄κ°•ν•� μ—�λ„�μ§€(GUNγƒ»E) -\nμ§€λ‚� λ‰΄μ�¤λ �ν„° λ³΄κΈ°


Δουλειά από το σπίτι με τα Google Places | Postokano.gr\nΗ πλήρης ονομασία τους είναι "Google local business places" και είναι μία ακόμα δωρεάν εφαρμογή της Google, μέσω της οποίας δίνεται η δυνατότητα στις επιχειρήσεις, να καταχωρίσουν πληροφορίες σχετικά με την φυσική τους θέση (συμβατική και όχι ηλεκτρονική). Οι πληροφορίες ενσωματώνονται στα Google maps και μπορούν να εμφανιστούν σε οποιαδήποτε σελίδα ή κοινωνικό δίκτυο χρησιμοποιεί τα Google maps για διευκόλυνση των χρηστών τους. Η εφαρμογή είναι πλήρως ενσωματωμένη και στην μηχανή αναζήτησης της Goolge. Για το πόσο χρήσιμο μπορεί να είναι αυτό για μια μικρή ή μεσαία επιχείρηση, είναι περιττό να το πούμε.\nΣτην Ελλάδα ελάχιστοι έχουν αντιληφθεί την δύναμη των Google Places. Το πόσο σημαντικό είναι για το brand name μιας επιχείρησης, να μπορεί να σε βρει κάποιος πάνω στον χάρτη. Ας υποθέσουμε ότι ψάχνετε στην μηχανή αναζήτησης για κάποιο συνεργείο αυτοκινήτων στην περιοχή σας. ....\nTags: ΕΡΓΑΣΙΑ ΑΠΟ ΤΟ ΣΠΙΤΙ, δουλειά από το σπίτι, google places


Κορινθίου: Γιατί αποκάλεσε την Καραβάτου βρωμοθήλυκο; | κοσμικα , τηλεοπτικα νεα | womenonly.gr\nΚορινθίου: Γιατί αποκάλεσε την Καραβάτου "βρωμοθήλυκο";\nΌπα, τι έχουμε εδώ; Νέα κόντρα μεγατόνων; Θα ακολουθήσει και... ξεμάλλιασμα; Αλήθεια,τι συμβαίνει ανάμεσα στη Μαρία Κορινθίου και την Κατερίνα Καραβάτου; Και γιατί η πρώτη αποκάλεσε τη δεύτερη... "βρωμοθήλυκο" και μάλιστα στον Κρατερό Κατσούλη;\nΑπανωτές οι απορίες και τρέμει το φυλλοκάρδι μου, διότι ο δημόσιος χαρακτηρισμός της Κορινθίου είναι σκληρός. Πολύ σκληρός. Αλλά τελικά, τίποτε από τα παραπάνω δε συμβαίνει, αφού είναι ένα αστείο σχόλιο (μεταξύ μας, το λες και... κρύο) της ηθοποιού σε μία φωτογραφία που ανέβασε η Καραβάτου στο νέο της προσωπικό λογαριασμό στο Instagram.\nΣτην επίμαχη φωτογραφία, η παρουσιάστρια ποζάρει με το νέο της συνεργάτη στην εκπομπή που θα παρουσιάζει με τον Κατσούλη στο Ε, τον Δημήτρη Μακαλιά. Την είδε, που λες, ο Κατσούλης και με το χιούμορ που τον διακρίνει σχολίασε: «Ποιος είναι αυτός που βγάζει φωτό μαζί του και όχι με μένα; Τι γίνεται παιδιά;».\nΕίδε λοιπόν,το σχόλιο η Κορινθίου και είπε να κάνει και αυτή το δικό της. Έτσι, έγραψε στον Κατσούλη: "Άσε αγοράκι μου, ήταν να μην κάνει Instagram. Τώρα θα το κυνηγάς το βρωμοθήλυκο!».\nΒεβαια, η Καραβάτου όχι μόνο δε θυμωσε με το σχόλιο της καλής της φίλης, αλλά αφού "έλιωσε" στα γέλια, σχολίασε με τη σειρά της ότι... λιποθυμά!!!!


Παπουτσάκη: «Κάποια πράγματα σε μία σχέση δεν παλεύονται» - Star.gr\nLIFESTYLE Σάββατο, 24 Δεκεμβρίου 2011, 18:45\nΠαπουτσάκη: «Κάποια πράγματα σε μία σχέση δεν παλεύονται»\nΓια ποιον «χτυπά» η καμπάνα;\nΣτην εκπομπή «Μες στην καλή χαρά» ήταν καλεσμένη η Κατερίνα Παπουτσάκη η οποία μίλησε για την χρονιά που πέρ��σε, για την πιο δύσκολη στιγμή της ζωής και για άλλα θέματα προσωπικού περιεχομένου πάντα…!\n«Τελειώνει αυτή η χρονιά δόξα τω Θεώ» τόνισε με νόημα προσθέτοντας πως «Σε προσωπικό επίπεδο εντάξει μια χαρά νιώθω καλά, νιώθω δυνατή. Υπήρξαν διάφορα φάουλ σε αυτή την χρονιά αλλά κάθε χρονιά έχει τα δικά της. προχωράμε μπροστά, κοιτάζουμε μπροστά και όλα θα πάνε καλά»…\nΆραγε όταν λέει φάουλ εννοεί την σχέση της με τον Ορέστη Τζιόβα;;;\nΠάντως η ηθοποιός όσο περνάει ο καιρός αισθάνεται και καλύτερα μέσα της και μπορεί να «την παλέψει» με όλα εκτός από τον θάνατο.\nΓια τον λόγο αυτό σε ερώτηση της Ναταλίας Γερμανού για το ποια ήταν η πιο δύσκολη στιγμή της χρονιάς που πέρασε απάντησε πώς ήταν όταν έμαθε ότι χάθηκε ένα αγαπημένο της πρόσωπο. «Ο θάνατος είναι κάτι κυρίως που με δυσκολεύει αθεράπευτα πολύ με το οποίο δεν μπορώ να συμβιβαστώ.» σημείωσε χαρακτηριστικά.\nΌσο για το τι σιχαίνεται περισσότερο; «Σιχαίνομαι τους παρτάκηδες και δεν με αφορούν καθόλου» δήλωσε με κάθετο τρόπο. «Είμαι αλλεργική σε ανθρώπους που είναι οι αυλικοί σου» πρόσθεσε αφού θέλει ειλικρινείς ανθρώπους στην ζωή της.\nΤόνισε από την άλλη ότι «η ειλικρίνεια δεν θέλει εγωισμό. Δεν πρέπει να είναι του τύπου «πάρτο στην μούρη, γατί το έχω ζήσει και αυτό».\nΤέλος υπογράμμισε πως «Θα έφτανα στα πατώματα αν απλά μου έλεγαν σε προσωπικό επίπεδο “Μου τέλειωσε”» το οποίο όμως δεν της έχει συμβεί ενώ πέτ��ξε και την εξής σπόντα «Καμιά φορά κάνω τα στραβά μάτια αλλά όταν αρχίσεις να φορτώνεις δεν υπάρχει άλλη επιλογή γιατί τα βλέπεις όπως είναι».


Expus. "Νέος αέρας" στα mobile accessories\nby Γιάννης Νικολάου 26 Jul 2013\nH Expus είναι μία νέα εταιρεία που δραστηριοποιείται και στο χώρο των αξεσουάρ κινητών τηλεφώνων. Ξεχωρίσαμε τρεις από τις πρώτες παραλαβές της, δύο θήκες για iPhone 5 και μία για το HTC One.\nΜε τη σιγουριά του ονόματος Lamborghini, εντυπωσιάζουν με τα χαρακτηριστικά τους.\nΔερμάτινη θήκη Faceplate για το iPhone 5\nFaceplate V12 για το iPhone 5\nΔερμάτινη flip θήκη για το HTC One.\nTα προϊόντα της Expus μπορείτε να τα βρίσκετε στο www.expus.gr\nExpus,HTC One,iPhone 5


Ξενοδοχεία κοντά σε Vascello D'Oro Beach - Βρείτε προσφορές ξενοδοχείων\nΞενοδοχεία κοντά σε Vascello D'Oro Beach\nΤο Skyscanner hotels αποτελεί έναν γρήγορο, δωρεάν και απλό τρόπο να οργανώσετε τη διαμονή σας κοντά σε Vascello D'Oro Beach. Με μερικά κλικ, μπορείτε εύκολα να κάνετε αναζήτηση, να συγκρίνετε και να κάνετε κράτηση ξενοδοχείου κάνοντας κλικ απευθείας στην ιστοσελίδα του ξενοδοχείου ή του ταξιδιωτικού πράκτορα. Δεν προστίθενται οποιαδήποτε τέλη στη διαμονή σας εάν κάνετε κράτηση μαζί μας.\nΓια να ξεκινήσετε, απλά προσθέστε τις ημερομηνίες που έχετε επιλέξει για να ταξιδέψετε στο παραπάνω πλαίσιο αναζήτησης και θα σας βρούμε τις φθηνότερες προσφορές. Ή εναλλακτικά, επιλέξτε ανάμεσα σε κάποια από τα κορυφαία ξενοδοχεία κοντά σε Vascello D'Oro Beach παραπάνω.\nΕνοικίαση αυτοκινήτου σε: Comacchio\nΞενοδοχεία σε Comacchio\nΞενοδοχεία κοντά σε Manifattura Dei MarinatiΞενοδοχεία κοντά σε San Cassiano


Στα χνάρια των Λο, Ντόρσεϊ: Οι διορθωτικές κινήσεις του Ολυμπιακού από το 2012 - Fosonline\nΣτα χνάρια των Λο, Ντόρσεϊ: Οι διορθωτικές κινήσεις του Ολυμπιακού από το 2012\nΑπό τους Λο και Ντόρσεϊ στους Γουίλτζερ και Μπράουν. Οι μεταγραφικές κινήσεις, αλλά και οι αποχωρήσεις του Ολυμπιακού, κατά τη διάρκεια της σεζόν από το 2011/2012 έως και σήμερα.\nΝτάριους Τζόνσον Όντομ\nΌπως όλα δείχνουν, ο Ολυμπιακός θα προχωρήσει σε μεταγραφική κίνηση μέσα στο επόμενο διάστημα ώστε να ενισχύσει το ρόστερ του. Ας ρίξουμε μία ματιά όμως στο πως έχουν κινηθεί οι Πειραιώτες στη σύγχρονη ιστορία τους, όσον αφορά στις προσθήκες και τις αποχωρήσεις στην ομάδα τους, από την σεζόν 2011-2012 και μετά, όταν και αναδείχτηκαν πρωταθλητές σε Ελλάδα και Ευρώπη.\nΑναμφίβολα, οι πιο εύστοχες μεταγραφικές κινήσεις που έγιναν κατά την διάρκεια μιας σεζόν, ήταν εκείνες της χρονιάς 2011-2012, με την έλευση των Τζόι Ντόρσεϊ και Έισι Λο. Αμφότεροι ταίριαξαν στη φιλοσοφία της ομάδας, «κούμπωσαν» ιδανικά στο πλάνο του Ντούσαν Ίβκοβιτς, ανέβασαν το επίπεδο των "ερυθρολεύκων" και έδωσαν μία αναπάντεχη ώθηση στους Πειραιώτες, έχοντας σημαντική συμβολή στη κατάκτηση των πρωταθλημάτων σε Ελλάδα και Ευρώπη.\nΤην επόμενη σεζόν (2012-2013), ο... ράθυμος Τζος Πάουελ, με το γλυκό σουτ από μέση απόσταση (πικ-εν-ποπ), αντικατέστησε τίμια την αποχώρηση του Τζόι Ντόρσεϊ (αν και ήταν αρκετά διαφορετικός παίκτης), ενώ ο Γιόργκι Σερμαντίνι ήταν εκεί όποτε χρειάστηκε, βοηθώντας τον Ολυμπιακό να κατακτήσει το δεύτερο συνεχόμενο πρωτάθλημα του στην Ευρώπη με κόουτς τον Γιώργο Μπαρτζώκα. Την επόμενη χρονιά, ο Τζαμάριο Μουν, ο οποίος είχε χάσει μέχρι και το λεωφορείο της ομάδας λίγο πριν το ταξίδι της στο εξωτερικό, ήρθε και έφυγε σαν... τουρίστας, με τον Μάρντι Κόλινς παράλληλα να δίνει τις μάχες του, αλλά να δέχεται σκληρή κριτική, γιατί δεν ήταν Έισι Λο. Η χρονιά τέλειωσε δίχως τίτλο.\nΑκολούθως, επί Γιάννη Σφαιρόπουλου, η σεζόν 2014-2015 ήταν η πιο ήσυχη, καθώς δεν αποχώρησε κανείς, ενώ ήρθε μόνο ο Μιχάλης Τσαϊρέλης, με τον Ολυμπιακό να κατακτά το πρωτάθλημα και να φτάνει έως και τον τελικό στο Final Four της Μαδρίτης.\nΗ επόμενη χρονιά για τον Ολυμπιακό θύμιζε... καλοκαίρι μέσα στον χειμώνα. Οι Πειραιώτες προχώρησαν σε τέσσερις (!) προσθήκες κατά την διάρκεια της σεζόν. Ο Σον Τζέιμς ήρθε και έφυγε μέσα σε ένα μήνα, με τον Χακίμ Ουόρικ να τον αντικαθιστά. Σε όλα αυτά προσθέστε και τον ερχομό των Κώστα Παπανικολάου και Ντάριους Τζόνσον-Όντομ, σε μία ταλαιπωρημένη σεζόν, με αποτυχία στην Ευρώπη (εκτός οκτάδας), η οποία σώθηκε από τα τρίποντα του Βασίλη Σπανούλη στο ΟΑΚΑ, τα οποία και έδωσαν το δεύτερο σερί πρωτάθλημα.\nΠέρσι, ο Ολυμπιακός αποδέσμευσε τον Χόλις Τόμπσον, ο οποίος από ένα σημείο και μετά τέθηκε εκτός ροτέισον, ενώ οι Κάιλ Γουίλτζερ και Μπόμπι Μπράουν δεν κατάφεραν να δώσουν το κάτι παραπάνω.\nΈφυγαν: Κεϊλίν Λούκας (γκαρντ), Ματ Χάουαρντ (πάουερ-φόργουορντ)\nΉρθαν: Έισι Λο (γκαρντ), Τζόι Ντόρσεϊ (σέντερ)\nΈφυγαν: Τζόι Ντόρσεϊ (σέντερ), Ντορόν Πέρκινς (γκαρντ)\nΉρθαν: Γιόργκι Σερμαντίνι (σέντερ), Τζος Πάουελ (φόργουορντ/σέντερ)\nΈφυγαν: Τζαμάριο Μουν (σμολ-φόργουορντ), Δημήτρης Μαυροειδής (σέντερ)\nΉρθαν: Τζαμάριο Μουν (σμολ-φόργουορντ), Μαρντί Κόλινς (γκαρντ), Γιόργκι Σερμαντίνι (σέντερ)\nΉρθαν: Μιχάλης Τσαϊρέλης (πάουερ-φόργουορντ)\nΈφυγαν: Σον Τζέιμς (σέντερ)\nΉρθαν: Σον Τζέιμς (σέντερ), Χακίμ Ουόρικ (σέντερ), Ντάριους Τζόνσον-Όντομ (γκαρντ), Κώστα Παπανικολάου (φόργουορντ).\nΉρθαν: Ντομινίκ Ουότερς (γκαρντ)\nΈφυγαν: Χόλις Τόμπσον (σμολ-φόργουορντ)\nΉρθαν: Κάιλ Γουίλτζερ (πάουερ-φόργουορντ), Μπόμπι Μπράουν (γκαρντ).